SUFIAN AKUI RAMAI WANITA 'OFFER' JADI KEKASIHNYA

Mengakui ada peminat wanita yang pernah menawarkan diri untuk menjadi teman wanitanya, namun penyanyi Sufian Suhaimi berkata bahawa tawaran itu dianggap sebagai satu jenaka dalam kalangan peminatnya sahaja.

"Saya akui memang ada wanita yang 'offer' untuk jadi teman wanita saya tetapi rasanya itu sekadar usikan peminat sahaja. Mungkin mereka mahukan saya rasa gembira, ceria dan rasa 'wanted'. Tidak ada yang serius pun.

"Fokus saya sekarang untuk kerjaya semata-mata dalam bidang muzik dan saya tak mahu perhubungan menjejaskan fokus saya sekarang," katanya.

Sufian sebelum ini pernah mengikat tali pertunangan dengan pelakon Elfira Loy pada Oktober 2017 bagaimanapun telah putus pada Februari lalu, sebulan menjelang hari pernikahan mereka.

Sufian yang kini sedang tular dengan lagu 'Di Matamu' itu memberitahu sedang mencari material baharu untuk single selepas ini.

Klik untuk gambar besar

Dalam perkembangan lain, Sufian juga terbabit sebagai juri untuk pencarian bakat nyanyian 'Cover Star ERA 2018'.

Seramai 10,000 penyertaan telah diterima dan Sufian hanya memilih tiga finalis terbaik untuk berentap pada pusingan akhir 27 April ini.

Sejak Sufian putus tunang, kami pasti bukan sahaja lagunya sahaja laris tetapi tuan empunya badan turut menjadi kegilaan ramai.

Apapun, baguslah kalau Sufian mahu terus menumpukan perhatian kepada kerjaya dan tidak terlibat dengan masalah emosi lagi. Kadang-kadang percintaan baru bukanlah solusi terbaik untuk melupakan luka lalu.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DITEGUR AMBIL KUANTITI BANYAK - ELIZAD SEDIH, NIAT NAK BERKONSGI

"Ambil kuantiti banyak ni sebab niat nak kongsi berdua. Tiba-tiba ditegur 'banyaknya ambil, cukup ke orang lain nak makan?'.

"Langsung saya letak pinggan dan berlalu pergi. cuma nak kongsi kalau korang nampak orang  nak makan, janganlah ditegur sebegitu rupa. Hiba sangat hati ini.

"Lepas letak makanan, terus masuk tandas, ternangis... Mungkin terasa sangat hati ini," kata pelakon Siti Elizad yang memberitahu terasa hati apabila ditegur hanya kerana mengambil makanan kuantiti banyak tanpa mengetahui ia adalah untuk dikongsi.

Elizad berkata, dia terasa kecil hati dengan kata-kata individu itu seolah-olah cuba menggambarkan dia bersikap mementingkan diri sebelum meletakkan kembali makanan diambil dan berlalu pergi.

Klik untuk gambar besar

Dalam pada itu, Elizad berkata, dia terkesan dengan kata-kata individu itu kerana sejak kecil dia tidak pernah diajar untuk berkira tentang soal makanan.

Kata Elizad, dia sentiasa percaya sekiranya seseorang itu berkongsi makanan dengan orang lain, Allah akan menambah rezeki dan nikmat seseorang itu.

"Isu makan rasanya semua orang pun akan terasa hati jika ditegur seperti itu. Tolong belajar hormat perasaan orang, tambah-tambah soal makan.

"Rezeki Allah itukan luas. Saya diajar daripada kecil, bab makan jangan berkira langsung! Bila bagi orang makan, Allah tambahkan lagi nikmat," ujarnya.

Sementara itu, Elizad berkata, kejadian itu menyedarkannya agar lebih berhati-hati pada masa hadapan.

"Kalau boleh tapau, lepas ni nak tapau... Kalau orang yang kenal saya ni, orang akan tahu saya ni jenis kuat makan, enjoy food!

"Makanlah apa pun, langsung tak berkira sebab percaya bagi orang makan, Allah tambahkan rezeki kita.

"Tapi hari ini terkesan sangat. Terima kasih untuk itu. Moga Allah gantikan kesedihan saya dengan sesuatu yang lebih baik," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA 'ORANG KETIGA' ANTARA ISMAIL IZZANI & SHALMA - BUNGA ISME TAMPIL NAFI

Semua sedia maklum mengenai penyanyi Ismail Izzani dan kekasihnya yang juga penyanyi dan pelakon Shalma Eliana dimana hubungan mereka sudah menemui titik noktah.

Tidak mendedahkan punca putus, seorang pengguna aplikasi media sosial itu telah menulis kenyataan bahawa Ismail telah berlaku curang dengan seorang penyanyi wanita yang dipercayai Bunga Isme.

"Bagus la pun break (putus cinta), kan awak (merujuk Ismail) curang di Starbucks Great Eastern Mall berpeluk dengan 'minah' tudung kesukaan ramai itu," tulis netizen tersebut.

Bagaimanapun, Bunga atau nama sebenarnya Noor Ayu Fatini Mohd. Bakhari tampil menafikan dirinya adalah 'orang ketiga' seperti yang didakwa. Jelasnya, dakwaan yang tular di media sosial itu adalah fitnah semata-mata.

Klik untuk gambar besar

Sehubungan itu, dia berharap agar tiada pihak sewenang-wenangnya menyebarkan berita tidak benar dengan mengaitkan dirinya dengan perhubungan kekasih selebriti itu.

"Jawapannya, bukan aku. Jangan sebarkan fitnah," tulis Bunga ringkas di ruangan Twitter miliknya, baru-baru ini.

Terdahulu, Ismail yang ditemu bual rancangan hiburan terkenal Melodi memaklumkan bahawa dia kini sudah putus dengan Shalma dan mereka masih berkawan baik.

Dalam pada itu, Ismail berkata dia ada melakukan 'kesilapan' namun enggan mendedahkan mengenai punca hubungan antara mereka berakhir.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NING BAIZURA 'SUMBANG' LAGU 'PERWIRA' UNTUK TABUNG PAHLAWAN

"Saya berasa cukup terharu apabila menerima undangan dari Ahmad Izham Omar yang sudi mengajak saya berkolaborasi untuk lagu ini. Lagu ini adalah satu tanda apresiasi kami terhadap segala pengorbanan yang telah dilakukan oleh anggota barisan hadapan di negara kita. Walaupun saya tidak berapa mengenali para pejuang ini dengan lebih dekat, tetapi ingatan saya terhadap pengorbanan mereka menjadi inspirasi kepada penghasilan lagu ini," ujar Aubrey Suwito.

Beliau berkata demikian sempena dengan pelancaran kempen Tabung Pahlawan, di mana Primeworks Studio Sdn Bhd telah berbesar hati melahirkan sebuah lagu istimewa untuk semua perwira di negara kita.

Lagu berjudul ‘Perwira’ itu hasil ciptaan Aubrey Suwito dan juga Ketua Pegawai Eksekutif Primeworks Studio Sdn Bhd, Ahmad Izham Omar, ‘Perwira’ dinyanyikan oleh Ning Baizura khas untuk kempen Tabung Pahlawan yang bertujuan untuk mengutip dana yang diuruskan oleh Jabatan Hal Ehwal Veteran serta Angkatan Tentera Malaysia.

"Kami berharap dengan terhasilnya lagu ini, akan timbul kesedaran di kalangan rakyat Malaysia tentang segala jasa dan pengorbanan yang telah dilakukan oleh para wira negara dalam memastikan kita hidup dalam aman damai dan sejahtera," kata Ahmad Izham Omar, pula.

Klik untuk gambar besar

"Hasil perbincangan, kami merasakan Ning Baizura layak dan sesuai untuk mengalunkan ‘Perwira’. Kami percaya Ning mampu untuk menghidupkan lagu ini. Kebolehan beliau dalam mengekspresikan lagu dengan begitu indah, menyentuh hati dan perasaan dengan penjiwaan yang mendalam memang tidak dapat dinafikan. Kami begitu teruja apabila Ning menerima lamaran kami untuk menyanyikan lagu ini," tambahnya.

‘Perwira’ boleh didengari di semua pelantar digital termasuk Spotify, Joox, Apple Music, KKBox, Deezer dan YouTube Music bermula 17 Julai 2020 lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU ALIFF AZIZ & AFIFAH: "KALI KEDUA LU JAGA BRO, GUA CARI LU" - ZED ZAIDI

Isu Aliff Aziz dan adik kepada Anzalana Nasir, Afifah Nasir yang hangat diperkatakan baru baru ini turut mendapat perhatian Presiden Seniman, Zed Zaidi apabila beliau beremosi memberi pandangan terhadap isu tersebut.

Bagaimanapun, Zed atau nama sebenarnya Rozaidi Abdul Jamil juga dalam masa yang sama masih menghormati penyanyi dan pelakon berkenaan.

"Dari sudut pandangan saya, bagi saya, Aliff, lu memang tak gentleman. Sebab sebagai lelaki patut kita menghormati wanita lebih lebih lagi isteri kita yagn memang sentiasa di belakang kita”

"Kalau nak cakap jujur, bagi akulah, kau ni dah mencemarkan imej artis Malaysia. Walaupun kau bukan artis Malaysia, kau kena respek artis Malaysia," katanya.

Selain itu, Zed turut mengaitkan beberapa lagi kes melibatkan artis luar yang datang ke Malaysia sebelum ini dan menegaskan mengapa dia ingin menghalang kebanjiran artis luar negara di Malaysia.

Namun kata Zed, jika ingin bawa artis luar datang ke Malaysia, biarlah yang berkualiti dan membantu industri tanah air terutamanya dari sudut cukai.

Klik untuk gambar besar

Pada masa sama, Zed sempat menyuarakan lagi pendapatnya sendiri berkenaan isu tersebut selain menegaskan supaya suami kepada Bella Astillah ini tidak mengulangi perkara yang sama buat kali kedua.

"Aku ni tahan sabar ni sebab apa sebab aku masih respect kau lagi sebab isteri kau. Kau kena ingat tau, isteri yang kau pukul tu rakyat Malaysia tau.

"Aku buat complain dengan imigresen dan macam-macam – yang memang kau tak boleh masuk Malaysialah. Jadi, masa ni aku masih respect. Jadi jaga perangai kau.

"Kau dah berjanji tadi aku tengok, yang memang kau tak nak buat lagi. Tapi kali kedua kau buat, lu jagalah bro, gua cari lu sampai dapat," tegasnya.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KEJUTAN HARI LAHIR - IZARA AISHAH TERHARU DIRAI PEMINAT

"Early Birthday surprise from shiseidomalaysia! Thank you I love you," begitulah kata Azara Aishah sebaik mendapat surprise kek bertingkat sempena hari lahirnya yang ke-22 kelmarin.

Untuk info, surprise tersebut telah diadakan dalam majlis pelancaran produk terbaru jenama kosmetik Shiseido di pusat beli-belah Pavilion, Kuala Lumpur baru-baru ini.

Klik gambar untuk size besar

Lebih menarik dan meriah, ia turut disaksikan peminatnya dengan iringan nyanyian lagu 'Happy Birthday’ daripada mereka semua.

"Saya rasa amat terharu dengan kejutan ini terutama sekali apabila dapat meraikan bersama-sama peminat tersayang," ujar Izara ringkas.

Selamat hari lahir Izara!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


GAMBAR SANA SINI - GARANGNYA MIRA FILZAH

Garang tak muka Mira Filzah pakai cam gini? Siap nak hunus keris lagi... Tapi garang macam manapun, Mira tetap nampak cantik dan manja. Heh.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI HAMIL, SUAMI DIDAKWA CURANG - PELAKON PASKAL ABAI ISTERI?

Pelakon filem Paskal, Ammar Alfian, didakwa berlaku curang pada isteri yang sedang sarat mengandung enam bulan.

Ia tersebar melalui perkongsian instagram isterinya, Nelissa Nezam yang menyifatkan Ammar sebagai lelaki yang tidak berhati perut kerana memperlakukannya sebegitu rupa.

"Ramadan tahun ini menguji saya dengan cara yang tidak terjangka. Saya mendapat tahu suami yang dikahwini selama tiga tahun telah berlaku curang ketika saya sedang sarat mengandungkan anaknya.

"Saya tidak pernah tahu saya telah berkahwin dengan seorang lelaki yang tidak berperikemanusiaan. Akan tetapi saya percaya bahawa semuanya berlaku dengan alasan dan Allah mempunyai rencana yang lebih baik untuk saya dan bayi dalam kandungan ini,

"Ketika mendapat tahu tentang hal ini, saya rasakan seluruh dunia ini telah musnah dan fikir tidak akan mampu untuk mengharunginya.

"Mujurlah ada keluarga dan rakan-rakan yang membuatkan saya kembali kuat selepas dicurangi suami sendiri. Biarpun Ramadan ini adalah yang paling getir, tetapi saya tetap bersyukur kerana ia banyak memberi saya pengajaran.

"Semoga semuanya akan menjadi lebih baik bermula sekarang, Insya-Allah," tulisnya dengan hashtag singlemother.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ASHEED BERSYUKUR 'DEF GAB C' TAK PERNAH GADUH REBUT NAMA, WALAUPUN BERPISAH

"Hubungan saya dengan anggota lain sangat bagus. Kami tiada Real Def Gab C atau Def Gab C ketiga. Kami hanya ada satu Def Gab C. Rahsianya, kami kena faham satu sama lain dan ikut peredaran zaman.

"Masa muda kita perangai begini, semasa berkahwin perangai sebegini dan sekarang lain pula," ujar penyanyi kumpulan Def Gab C, Asheed, 49, yang mengakui bersyukur apabila kumpulannya tidak pernah berdepan krisis yang teruk.

Asheed atau nama sebenarnya, Mohd Ashid Ahmad berkata, walaupun berdepan perpecahan, mereka tidak pernah berebutkan nama kumpulan terbabit. Asheed dan Def Gab C yang popular menerusi lagu 'Ibukota Cinta' itu bagaimanapun, tidak menafikan isu terasa hati tetap ada dan ia lumrah dalam kumpulan.

"Ia ada (terasa hati) tapi tak bolehlah pendam lama-lama. Dalam masa tiga hari dah kena selesaikan. Jangan sampai berlarutan. Perasaan cemburu berkenaan siapa lebih banyak tawaran memang tiada, dan ia sepatutnya tidak ada dalam sesebuah kumpulan. Kita kena anggap anggota lain seperti adik-beradik," katanya.

Asheed yang kini tampil dengan single solo terbaharu berjudul 'Baling' terbitan Rockstage Entertainment berkata, dia akan kembali bergabung dengan rakan-rakannya menjayakan konsert Def Gab C pada Mac nanti.

"Ia adalah konsert istimewa, 25 tahun Def Gab C yang menampilkan anggota asal iaitu saya, Eddie (bass), Jemboo (gitar) dan Atong (drum). Lokasi konsert sedang dikenal pasti dan akan diberitahu kepada peminat nanti. Peminat hargai kami apabila sering minta saya bergabung semula bersama anggota lain. Kami pun berhasrat nak kembalikan zaman kegemilangan Def Gab C," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK TAHU PERASAAN TUNAI UMRAH - NIEZAM ZAIDI SERONOK BERIBADAH KETIKA DI DALAM LOKAP

"Saya tak pernah pergi umrah dan tak tahu macam mana perasaannya. Tapi, saya dapat perasaan seronok nak beribadah ketika di dalam lokap. Itu perasaan paling indah dalam hidup saya.

"Saya tahu, tiada siapa lagi yang boleh tolong saya melainkan Allah," demikianlah ujar pelakon Niezam Zaidi yang mendedahkan dia seronok apabila dapat beribadah di dalam lokap selepas dijatuhkan hukuman penjara apabila mengaku bersalah atas tuduhan memiliki dadah pada Oktober 2021 lalu.

Niezam berkata, dia menyifatkan ianya perasaan paling indah dalam hidupnya kerana ketika itu hanya Allah sahaja yang boleh membantu dirinya.

Menurut Niezam lagi, detik hitam yang dilaluinya itu ternyata memberi kesan terhadap kesihatan mentalnya apatah lagi selepas membaca komen negatif dilemparkan terhadap dirinya.

"Kalau saya bukan Islam, mungkin saya dah gila atau bunuh diri. Saya minta maaf sebab berkata begitu. Banyak perkara yang telah berlaku pada saya.

"Mungkin orang lihat ia kenangan pahit, tapi bagi saya pahit itu adalah ubat. Walaupun dengan membaca, komen-komen itu sebenarnya boleh mengganggu mental juga," tuturnya.

Dalam pada itu, Niezam memberitahu disebabkan apa yang berlaku dirinya, dia membuat keputusan untuk pulang ke kampung untuk mencari ketenangan dan meluangkan masa bersama keluarga serta ibu bapa.

"Saya ingin lupakan detik hitam tersebut. Kini, saya lebih kepada mencari ketenangan melalui agama dan meluangkan masa bersama keluarga. Masa insiden di Kuala Kangsar, papa saya datang. Umur dah 60 lebih datang untuk selesaikan masalah saya.

"Mak saya pula tengah sakit tiga serangkai dan papa pun dah tua. Kita pun tak tahu boleh hidup sampai bila," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TERASA DIRI DAH TUA... BERUBAH LEBIH MATANG, KUMPUL BANYAK PAHALA" - ALIFF SYUKRI

Usahawan kosmetik Datuk Seri Aliff Syukri baru-bru ini telah menyambut ulang tahun kelahirannya yang ke-34. Aliff menerusi laman Instagram miliknya telah meluahkan rasa syukur dengan limpahan rezeki yang dikurniakan pada dirinya dan keluarga.

Dalam entri tersebut, Aliff turut memberitahu yang dia menginginkan kekayaan bukan semata di dunia tetapi berkekalan hingga ke syurga. Dalam masa sama, penyanyi lagu 'Bobo Di Mana' itu nekad untuk mengubah diri menjadi insan yang lebih matang.

"Suprise.. Birthday Untuk Saya Yang Ke-34. Tahun ini adalah tahun yang paling bermakna buat saya apabila birthday kali ini saya terasa diri dah tua. Maklumlah orang tersayang Abah saya tak ada lagi di sisi, kulit muka pula dh berkedut dan anak semakin membesar. Saya rasa dah tiba masanya untuk saya berubah menjadi lebih matang lagi.

"Syukur Alhamdulilah kehidupan saya kali ini lebih baik dari sebelum ini. Apa yang saya harapkan bukan kekayaan dunia tetapi kekayaan yang berkekalan sehingga ke syurga. Saya nak kumpul banyak pahala, saya nak berkumpul dengan anak saya, nak berkumpul family saya dan itu lah kebahagian yang kekal abadi.

Klik untuk gambar besar

"Terima Kasih kepada yang wish birthday saya..Saya baca setiap komen anda saya. Terima kasih yang mendoakan kebahagian saya dan kebaikan kepada saya. Amin Amin Ya Rabaalamin. Doakan saya boleh melakukan kebaikan dengan lebih banyak lagi untuk orang di luar sana tq @kakijalan.hq dan @sunwaylagoonmalaysia," kata Aliff.

Melihat pada rakaman video yang dimuat naik, Aliff membawa seluruh tenaga kerja syarikatnya seramai 100 orang beribadah di sebuah taman hiburan, Sunway Lagoon pada Sabtu lalu. Turut bersama adalah isterinya, Datin Seri Nur Shahida serta anak-anak mereka.

Untuk makluman, Aliff dan Shahida berkahwin pada Ogos 2007 dan dikurniakan lima cahaya mata iaitu Ammar Ahyan, Qadejah Al Zahra, Ibraheem Adham, Yusof Al Qardawi dan Raudhah Arshiyah. Pasangan ini juga turut mempunyai seorang anak angkat bernama Ameena.

www.myartis.com / Sumber & foto: Astro Gempak & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELLY MAZLEIN SELAMAT BERTUNANG...

Penyanyi dan pelakon Elly Mazlein selamat bertunang dengan pasangannya yang juga pengarah filem Duhai Si Pari Pari, Azmi Hata, 36, duda beranak dua yang bercerai beberapa tahun lalu. Mereka berdua dijangka akan disatukan melalui ikatan perkahwinan pada Februari tahun depan.Majlis bertambah meriah apabila Elly menaiki kereta kuda ke majlis pertunangannya itu yang berlangsung di Dewan Berjaya, Bukit Kiara Equestrian Resort, Kuala Lumpur. Elly telah ditemani ibunya dan pereka pakaian pertunangan Eilla Faizshah dari Busana Cinta.Elly dan Azmi telah berkenalan sejak 2009 dalam satu pertemuan yang tidak dirancang sebelum mula serius bercinta. Azmi kemudian mengambil keputusan untuk melamar Elly pada Februari lalu.Kira-kira 100 jemputan yang terdiri daripada keluarga kedua-dua belah pihak hadir dalam majlis yang berkonsepkan ‘menyunting si dara di taman larangan’ itu. Azmi menghantar lima dulang hantaran manakala Elly membalas tujuh dulang seperti kek, manisan dan sirih junjung.Klik untuk imej besar...(\__/)(='.'=)(")_(")www.myartis.com 2011


NEELOFA BANTU PEKERJA UTUSAN & KOSMO, MAHU BALAS JASA

"Saya memang terkesan dengan apa yang berlaku. Mustahil tak rasa sedih kerana saya membesar dengan dua akhbar ini (Utusan Malaysia dan Kosmo!). Mereka banyak membantu saya dari segi karier lakonan dan perniagaan.

"Saya berpendapat dengan membuka laluan buat mereka di media sosial saya terutamanya, saya dapat membantu mereka mendapatkan pekerjaan baru," demikian kata pengacara dan usahawan, Noor Neelofa, 30, yang simpati dengan nasib yang menimpa kakitangan Utusan Melayu Berhad yang menerbitkan akhbar Utusan Malaysia dan Kosmo! yang kemungkinan syarikat itu ditutup dan berisiko kehilangan pekerjaan.

Berita penutupan syarikat Utusan Melayu Berhad disebabkan tidak mampu membayar gaji pekerja memberikan kesan yang mendalam buat seluruh rakyat Malaysia. Operasi syarikat itu akan dihentikan minggu ini dan esok adalah edaran terakhir untuk akhbar Utusan Malaysia dan Kosmo!

Sehubungan itu, Neelofa menawarkan bantuan mencari pekerjaan kepada kakitangan terkesan menerusi media sosialnya atas keprihatinan terhadap organisasi terbabit yang banyak membantunya selama ini. Terdahulu, Neelofa memuatnaik status di Facebook mengenai kesedihannya terhadap situasi getir dihadapi syarikat akhbar berkenaan.

Dia berhasrat menggunakan platform media sosialnya untuk membalas budi kakitangan di sana: "Sangat sedih apabila mendengar mengenai situasi terkini Utusan, mereka banyak bantu karier saya daripada awal. Jadi, saya mahu balas budi dan harapnya dapat membantu mereka yang memerlukan.

Klik untuk gambar besar

"Jika anda mengenali sesiapa daripada jabatan sumber manusia atau syarikat yang menawarkan pekerjaan, tinggalkan butiran di ruangan komen. Saya pasti ramai sedang mencari kerja baru, jangan risau ia terbuka kepada semua. Sesiapa yang mahu memohon, silakan melihat komen-komen berkenaan. Saya harap dengan kerjasama semua kita dapat membantu mereka mendapat pekerjaan secepat mungkin,” katanya.

Dalam pada itu, satu pertunjukan amal iaitu Towel Extravaganza @ Busana MARA yang akan diadakan pada 5 dan 6 September anjuran Pocket Tv bersama butik First Time Around juga akan mengendalikan kutipan amal untuk tabung Utusan Malaysia dan Kosmo.

Antara artis yang bakal terbabit ialah Mac Rahayu, Rozita Rohaizat, Ayu Damit, Azura Aziz, Datin Ramziela, Syafeek Ikhwan, Umar Uzair, Zam Ryzam, Keena Prasista, pereka fesyen Calvin Thoo dan ramai lagi.

Selain itu, mentor keusahawanan Azizan Osman menerusi Twitter turut menawarkan untuk menaja latihan kejayaan kepada lebih 100 kakitangan Utusan minggu depan: "Saya akan tunjukkan kepada mereka bagaimana untuk mengubah hidup. Insya-Allah dengan segala kemahiran dan pengalaman yang mereka sedia ada," jelasnya.

www.myartis.com / Sumber: Harian Metro & Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


THE 100 INFLUENTIAL YOUNG ENTREPRENEURS 2020 - AZIRA SHAFINAZ BERSYUKUR PEROLEHNYA

"Anugerah ini sangat bermakna buat saya secara peribadi. Ia membuktikan kerja-keras saya dalam bidang seni selama ini tidak sia-sia walaupun saya masih baru.

"Selama ini, saya cuma pernah dicalonkan dalam anugerah hiburan dan tak pernah menang lagi. Jadi, tentunya saya amat bersyukur memandangkan pengiktirafan ini diberikan kepada bukan calang-calang nama.

"Tak sangka penganjur melihat pencapaian saya pada tahap itu juga," demikian tutur penyanyi, pelakon, dan pengacara Azira Shafinaz, 30, yang terharu mendapat pengiktirafan anugerah The 100 Most Influential Young Entrepreneurs 2020 dalam kategori seni dan budaya, baru-baru ini.

Klik untuk gambar besar

Anugerah The 100 Most Influential Young Entrepreneurs 2020 yang diadakan sejak 2016 dianjurkan Entrpreneur Insight. Ia adalah pengiktirafan buat usahawan yang cemerlang dalam bidang masing-masing termasuk hiburan.

Pembabitan dalam bidang hiburan selama lebih lima tahun, Azira atau nama sebenarnya Azira Shafinaz Ramlan mengakui anugerah itu yang pertama diterimanya dan tidak sangka akhirnya dihargai.

Antara selebriti yang pernah menerima anugerah ini ialah Datuk Seri Siti Nurhaliza, Awal Ashaari, Elfira Loy, Nelydia Senronse dan Diana Danielle.

Selain Azira, turut diiktiraf dalam kategori sama pada acara itu adalah pelakon Nad Zainal. Disebabkan situasi pandemik Covid-19, penyampaian anugerah terbabit dilakukan secara virtual.

Dalam pada itu, Azira mengakui jadual seninya semakin sibuk apabila tawaran tidak putus-putus datang. Menurutnya, bukan saja dalam bidang lakonan, malah dia semakin laris untuk mengacarakan program TV.

Pengacara program Vokal Mania musim pertama itu juga bakal tampil dengan filem berjudul 'Penunggang Agama' yang akan ditayangkan bulan depan. Dalam filem arahan Syafiq Yusof itu, dia berganding dengan Zul Ariffin.

www.myartis.com / Sumber & foto: Harian Metro & Instagram Azira Shafinaz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERCERAI SELEPAS 17 TAHUN: "BIARLAH KAMI SAHAJA TAHU" - VANIDAH IMRAN

"Segala apa yang berlaku ada sebabnya. Demikian juga rumah tangga saya dengan Shidi. Sudah tentu perkara ini (perceraian) berlaku kerana ada sebab-sebab yang biarlah kami sahaja yang tahu.

"Saya fikir adalah tidak manis untuk saya berkongsi punca perceraian kerana mendedahkan hal itu seperti membuka aib kami berdua," demikian kata aktres Vanidah Imran selepas pelakon Rashidi Ishak mengumumkan beliau sudah bercerai dengannya pada 9 Ogos tahun lalu selepas 17 tahun melayari bahtera perkahwinan.

Vanidah memberitahu tidak berlaku sebarang pertengkaran antara dia dan Rashidi yang akhirnya membawa kepada keruntuhan rumah tangga mereka. Dalam masa sama, Vanidah berkata, dia sedar bahawa perceraian bukan sesuatu yang disukai di dalam agama, namun memahami bahawa perpisahan juga dibolehkan dengan alasan dan sebab-sebab tertentu.

Sebelum ini, khabar angin mengenai perceraian mereka sudah lama diperkatakan tetapi kedua-duanya enggan memberikan sebarang komen. Berita itu membuatkan ramai peminat terkejut yang selama ini melabelkan Rashidi dan Vanidah sebagai pasangan artis paling 'sweet' serta jarang terpalit dengan kontroversi.

Perkara itu didedahkan oleh Rashidi sendiri menerusi akaun Instagramnya malam kelmarin. Menurut Rashidi, dia terpaksa merahsiakan perkara itu demi menghormati keluarga kedua-dua belah pihak selain mahu menjaga privasi.

Klik untuk gambar besar

"Pada 9 Ogos 2018, saya dan Vanidah telah menfailkan pembubaran perkahwinan kami. Secara rasmi di hadapan hakim di Mahkamah Syariah Kuala Lumpur, kami menamatkan perkahwinan selama 17 tahun dengan rasa hormat dan persefahaman," jelasnya.

Rashidi yang berkahwin dengan Vanidah pada 1 Oktober 2000 serta dikurniakan dua cahaya mata, Mikhail Imran dan Mariyam Rashika itu turut mengakui kelemahannya sebagai ketua keluarga dalam memimpin rumah tangga antara punca perceraian mereka.

"Pentadbiran yang gagal dalam mana-mana institusi adalah disebabkan oleh kepimpinan yang lemah dan tidak cekap. Dalam perkahwinan kesalahan keruntuhan pasangan adalah terletak pada Imam. Saya bukan sama sekali seorang Imam yang baik," tulisnya.

Vanidah atau lebih mesra disapa Vee berkata, tiada sebarang pertengkaran berlaku antara beliau dan Rashidi sehingga membawa kepada keruntuhan rumah tangga mereka dan menjelaskan perpisahan mereka dibuat secara baik.

Walaupun sudah tiada lagi ikatan antara mereka, Vanidah dan Rashidi masih mempunyai hubungan yang baik demi kebaikan anak-anak mereka. Tiada permusuhan dan akan terus bersahabat.

"Seperti yang saya katakan, kami bercerai cara elok, tiada pergaduhan. Kata sepakat dicapai selepas perbincangan yang panjang. Demi masa depan anak-anak, kami sepakat untuk tidak bersengketa.

"Bahkan, saya dan Shidi akan terus bersahabat. Itu ikrar kami," ujar Vanidah yang sudah mula menerima ketentuan bahawa jodohnya dengan Rashidi hanya bertahan setakat itu sahaja.

Sudah tertulis jodoh mereka sampai di sini sahaja dan kami sangat respek dengan keputusan Rashidi dan Vanidah yang masih boleh mengekalkan hubungan baik meskipun sudah bercerai. Kita doakan yang baik-baik sahaja buat mereka agar keharmonian itu dapat berkekalan selamanya.

www.myartis.com / Sumber & foto: Astro Awani, Beautifulnara & Instagram Rashidi Ishak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA MIRA FILZAH & BEN AMIR BERBALAS MESRA: "LEMAS DENGAN CINTA"

Nampaknya netizen sudah pun mula merindui dua teraju utama 'Sweet Dreams' iaitu Mira Filzah dan Ben Amir yang digelar pasangan 'Benamira', meskipun drama yang kini sedang hangat itu belum lagi tamat.

Apa yang membuatkan netizen semakin tidak keruan dan senyum sendirian apabila kedua-duanya dilihat saling berbalas di ruangan komen laman Instagram masing-masing.

Terbaru, Mira turut berkongsi di Insta Story mempersoalkan sama ada lelaki ini merinduinya. Apa pun, bak kata perpatah jika sudah jodoh tidak ke mana.

Michael Ang yang merupakan pengarah 'Sweet Dreams' itu  sebelum ini dikenali sebagai pengarah 'matchmaker' apabila gandingan pelakon dramanya, Fattah Amin dan Nur Fazura berakhir ke jinjang pelamin.

Klik untuk gambar besar

www.myartis.com / Sumber & foto: Media Hiburan, Instagram Mira Filzah & Ben Amir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KENAPA TADI LARI?" - BELLA ASTILLAH DEDAH MESEJ, PERSOAL TINDAKAN SOPHIA ALBARAKBAH TIDAK HADIR SIDANG MEDIA

"Kenapa tadi lari? Kenapa tak datang pc? Kepada yang cakap saya fitnah, saya maafkan awak. Tapi saya lah orang yang paling takut nak cakap benda yang tak betul.

"Kenapa saya berani bagi statement sebab ianya sahih. Saya tiada plan nak bagi apa-apa statement dah tapi bila saya tengok Sophia pun bagi statement hari ini konon tak nak involve satu Malaysia.

"Tapi inilah sebabnya dia tak akan involve satu malaysia," itulah tulis penyanyi dan pelakon Bella Astillah menerusi satu hantaran yang dimuat naik di laman Instagram miliknya, dimana dia mempersoalkan tindakan heroin drama 'Ku Akad Kau Dengan Bismillah', Sophia AlBarakbah tidak hadir ke sidang media drama berkenaan, di sini, hari ini.

Perkongsian terbaru Bella itu menjadi bualan ramai apabila memuat naik tangkap layar perbualan WhatsApp bersama individu dipercayai Sophia selepas pelakon itu mengaku tersuka suaminya, penyanyi dan pelakon Aliff Aziz.

Klik untuk gambar besar

Menerusi muat naik tersebut, Bella berkata, pendedahan itu dibuat berikutan ada dakwaan mengatakan dia cuba memfitnah pelakon berkenaan serta menjelaskan dia paling takut jika mengeluarkan kenyataan tidak benar.

Melihat pada mesej perbualan berkenaan, Sophia telah meminta maaf kepada Bella dan ingin memperbetulkan keadaan susulan dakwaan cubaan mengganggu suaminya.

Dalam masa sama, Sophia turut merayu supaya tidak mendedahkan perkara tersebut kepada ibu bapanya dan juga umum selepas mengaku tersuka suami orang.

Menurut Bella lagi, dia mahu bertemu dengan ibu bapa pelakon itu, namun Sophia merayu kepada Bella agar isu tersebut tidak sampai kepada orang tuanya.

Sophia yang sepatutnya hadir di sidang media itu akhirnya tidak muncul. Ia hanya dimaklumkan wakil produksi dikenali sebagai Farid kurang 15 minit sebelum sidang media berkenaan bermula.

Menurut Farid, Sophia tidak dapat hadir akibat pertukaran jadual penggambarannya. Dalam sidang media tersebut, hanya Aliff yang muncul.

Tambah Bella, dia tidak bercadang untuk memberikan sebarang kenyataan lanjut, namun status yang didakwa ditulis wanita itu mengundang rasa kurang senang kepada dirinya.

"Saya tiada perancangan nak bagi apa-apa kenyataan dah, tapi bila saya tengok Sophia pun bagi kenyataan konon tak nak terbabit satu Malaysia, tapi inilah sebabnya dia tak nak masuk campur satu Malaysia," katanya.

Menurut Bella, apa yang dikongsikan itu baru sedikit: "Ini baru 10 peratus," tulisnya.

Dalam hantaran lain pula, Sophia menjelaskan, dia tidak mahu orang terus bercakap mengenai isu tersebut dan mahu ia berlalu, selain tidak melibatkan satu Malaysia.

"Tak naklah orang terus bercakap fasal isu ini sebab sekarang I tengah shooting drama dan kita fokus buat terbaik. Tolonglah biarkan isu ini berlalu. Benda boleh diselesaikan antara pihak terlibat. Taknak libatkan satu Malaysia," antara perbualan dalam mesej menerusi WhatsApp.

Bella yang membalas mesej berkenaan tetap bertegas mempertahankan haknya dan berani untuk bersemuka sendiri dengan ibu bapa Sophia bagi menyelesaikan masalah antara mereka.

Bagaimanapun, Sophia menghalang niat tersebut atas alasan bimbang dengan tahap kesihatan bapanya yang menghidap sakit jantung.

Sementara itu, pada sesi sidang media yang berlangsung pada Rabu, Aliff sendiri tidak menafikan pendedahan yang dibuat isterinya sebelum ini, malah meminta Sophia tampil untuk mengeluarkan kenyataan bagi menjernihkan konflik yang berlaku.

Kontroversi tercetus selepas Bella mendedahkan seorang pelakon wanita berkali-kali membuat panggilan telefon dan menghantar pesanan kepada suaminya sehingga mengganggu keharmonian rumah tangga mereka.

  ________ IKLAN ________ JUALAN JIMAT GILER 2.2. - - Ayuh dapatkan pelbagai tawaran hebat di Shopee sempena jualan JIMAT GILER 2.2 (2 Februari 2023) ini.Pelbagai barangan dijual dengan harga giler termasuk pemberian diskaun dan voucher yang tak masuk akal.Selain itu,  banyak hadiah hebat dan cabutan bertuah menanti anda.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS MAS KHAN DIKENAKAN DENDA, PENJARA - A A.DA BAKAL AMBIL TINDAKAN SAMAN

Penerbit Datuk A Aida meluahkan rasa lega dan berpuas hati apabila Mahkamah Majistret Ampang pada 8 Julai 2020 menjatuhi hukuman denda RM17,000 atau penjara 26 bulan terhadap pelakon Mas Khan selepas dia mengaku bersalah mencuri 'wallet' mata wang kripto miliknya bernilai RM213,805.

A. Aida berkata, keputusan mahkamah itu sekurang-kurangnya dapat mengajar Mas Khan supaya menghargai sesebuah persahabatan apatah lagi dia menganggap pelakon itu seperti adik sendiri dan sering memberinya peluang berlakon bawah syarikat, A Aida Production.

"Saya lega dan puas hati... Saya harap ini menjadi pengajaran kepada Mas Khan yang sebelum ini saya pernah anggap sebagai adik saya sendiri. Saya juga berharap ia menjadi pengajaran kepada semua orang bahawa negara kita mempunyai undang-undang. Sesiapa sahaja yang berbuat perkara yang menyalahi undang-undang negara pasti akan menerima hukuman, cepat ataupun lambat," katanya.

Malangnya, keputusan mahkamah itu tidak habis di situ sebaliknya A Aida berhasrat menyaman semula Mas Khan atau nama sebenarnya Mas Hidzir Khan Mas Fadzillah Khan bagi menuntut ganti rugi akibat kehilangan wangnya. Saman sivil terhadap Mas Khan akan tetap diteruskan selepas ini.

"Atas nasihat peguam, saya akan teruskan dengan saman sivil terhadap beliau selepas ini. Ia akan dibuat melalui lawyer yang telahpun saya lantik iaitu Zulkifli Yong Azmi & Co untuk menuntut keseluruhan jumlah yang dicuri dan juga ganti rugi teladan faedah serta kos tindakan di mahkamah," tegasnya.

Tambah A.Aida dia tidak berdendam terhadap pelakon tersebut dan tiada masalah sekiranya Mas Khan mahu kembali bekerja di A.Aida Production: "Sebagai orang Islam, saya tidak sesekali berdendam tetapi dalam masa yang sama, saya berharap beliau insaf kerana beliau masih muda dan punya masa depan yang panjang. Dan insya Allah, tidak ada masalah untuk saya mengambil beliau bekerja di bawah produksi A. Aida Production selepas ini," ujarnya.

www.myartis.com / Sumber: mStar & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELLY MAZLEIN: "TAK LAMA LAGI JADI KAKAK DAH... MULALAH BELAJAR BERDIKARI"

"Skrg ni dia sorng .. x lama lg nak jadi kakak da.. da mulalah kakak belajar berdikari urus diri sendiri dan sebginya. Tapi mama tetap x biarkn manja buat sorng² .. mama tetap tngu dan tgk cara manja uruskan diri.. bg tau apa yg patut. Ye la kdg² anak² ni jgn ingat bila sekali kite ajar,dia akan ingat .. kite kena sentiasa ingatkn dia supaya pandai uruskan diri dgn betul, dari gosok gigi dan sebginya," tulisnya.

"Ya manja pki berus gigi Adult jenis soft .. gigi bersih dan wangi ..sebab kena diseluruh permukaan gigi dan berus tu sendiri lebar. Biasalah dpt mak yg over thinking mmg mcm tu la, smua nak kena bersih, smua kena perfect. Skrg nak mandi pun nak bilik air dia sndiri.. bersiap pun kat bilik dia. Alhamdulillah da #5yearsold anak manja mama yg sorng ni.

"Project Bilik Manja & baby kita hold dulu spnjng pkpd ni .. smuanya ok nnti, baru kite truskan," tulis penyanyi dan pelakon, Elly Mazlein yang meluahkan rasa bangga apabila melihat gelagat anak sulungnya, Putri Sara Sefhia kini kian pandai berdikari meski baru berusia lima tahun.

Klik untuk gambar besar

Berkongsi mengenai perkara tersebut menerusi Instagram baru-baru ini, Elly yang kini popular menerusi lagu 'Dusta Cinta' itu memuat naik video yang mendedahkan Sefhia kini dalam proses pembelajaran melakukan sesuatu sendiri sendiri tanpa bantuan orang lain, apatah lagi, dia bakal mempunyai adik tidak lama lagi. Pelakon drama 'Kampung People' ini juga mendedahkan dia mahu memastikan hanya yang terbaik buat puteri kesayangannya itu.

Untuk makluman, Elly mendirikan rumah tangga dengan Muhammad Azlan Che Nuh, 31, pada 18 Januari tahun lalu. Sebelum ini Elly juga pernah berkahwin dengan pengarah, Azmi Hatta pada 2014 namun bercerai pada tahun 2015. Hasil perkahwinan tersebut, mereka dikurniakan seorang cahaya mata perempuan, Putri Sara Sefhia yang kini berusia lima tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASIH PAKAI PAKAIAN HOSPITAL - ASHRAF MUSLIM TERUS BERSABAR

"Still in this uniform.. InsyaAllah saya redha dengan pilihan NyA.. terima kasih Allah," kongsi Ashraf Muslim yang kini hampir dua minggu di wad Hospital Sungai Buloh, selepas disahkan positif Covid-19 12 April lalu.

Dia kini kerana masih dirawat dan dikuarantin meskipun penghuni lain saling silih berganti masuk dan kemudian keluar kerana sudah sembuh.

Baginya, apa yang berlaku adalah di atas ketentuan Allah SWT kerana pasti ada rahmat disebalik apa yang dilaluinya ini.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PATRICK SUDAH ADA LAGU SESUAI - FATHIA BELUM SEDIA JADI PENYANYI

"Saya minta dia nyanyi hari-hari kerana untuk jadi penyanyi kena ada pakej yang lengkap bukan sahaja nyanyia secara rakaman tapi boleh menyanyi secara live juga.

"Tidak sangka sekarang suara dia semakin baik, cuma dia sendiri belum bersedia untuk jadi penyanyi," ujar komposer Patrick Anohada yang memaklumkan pelakon Fathia Latiff mempunyai ton suara dan karakter tersendiri sebagai seorang penyanyi.

Pencipta lagu 'Bayang' nyanyian Khai Bahar ini berkata, dia sudah mempunyai lagu yang sesuai, namun menunggu kesediaan aktres itu untuk bergelar penyanyi secara serius.

Klik untuk gambar besar

Patrick yang juga anggota kumpulan 'I Am Neeta' ini mengulas tentang lagu Sakit yang dinyanyikan semula oleh Fathia Latiff mendapat perhatian netizen.

Lagu yang dimuatnaik pada malam Rabu lalu itu mendapat lebih 5,000 tontonan di YouTube dengan rata-rata netizen memuji suara pelakon berkenaan.

Ada juga netizen yang mengakui tersentuh dan meremang ketika mendengar lagu nyanyian Fathia.

Sementara itu, Patrick berkata, dia menggubah semula melodi lagu berkenaan mengikut kesesuaian suara pelakon 'Ariana Rose' itu.

"Dia suka sangat lagu itu, jadi saya cadangkan dia nyanyi semula ikut cara dia, saya cuma ubah sedikit melodi sesuai dengan suara dia.

"Sebenarnya dia memang sudah lama nyanyi di studio ini sejak beberapa tahun lalu tapi hanya sekadar suka-suka sahaja," jelasnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PELAKON 'SEJUTA RASA UNTUK ADELIA' SAHKAN NIKAH AHAD INI

Nampaknya tanda tanya mengenai tiga keping gambar dalam persalinan baju perkahwinan beserta satu tarikh yang dianggap begitu istimewa iaitu 19 Ogos 2018 dimuatnaik oleh penyanyi dan pelakon Daiyan Trisha akhirnya terjawab.

Muatnaik tersebut telah membuatkan peminatnya terkejut kerana sebelum ini Daiyan tidak pernah dikaitkan dengan gosip cinta.

Perkongsian tersebut mendapat pelbagai reaksi peminat. Antaranya, ada yang menyangka ia hanya gimik sebelum pelancaran lagu baharu Daiyan dan juga peminat yang mengucapkan tahniah kepada pelakon berusia 25 tahun itu.

Bagaimanapun, menurut satu panggilan telefon yang dibuat oleh seorang penyampai radio Era iaitu Raden, Daiyan sendiri mengesahkan tarikh berkenaan adalah tarikh pernikahannya.

Klik untuk gambar besar

"Betul saya akan bernikah. Bagaimanapun, kami tidak bertunang," katanya yang popular menerusi filem 'Busker' dan drama rantaian 'Sejuta Rasa Buat Adelia'.

Bagaimanapun, Daiyan atau nama penuhnya Daiyan Trisha Mohd. Nasaruddin enggan mengulas bakal calon suami akan dinikahi.

Ditanya mengenai lelaki pilihan hatinya itu kata Daiyan, bakal suaminya memiliki sifat ceria dan baik hati. Itu antara faktor dia menerima lelaki terbabit dalam hidupnya.

www.myartis.com / Sumber: Kosmo & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AL-FATIHAH - BAPA RITA SOSILAWATI DIJEMPUT ILAHI PADA ULANG TAHUN KELAHIRANNYA

"Hari ni (semalam) abah saya "BUHARI BIN MOHAMED" telah kembali ke rahmatullah pada 6.30 pagi tadi (semalam)... Allah lebih menyayangi diri abah... dan lebih menyedihkan abah pergi pada hari 'birthday abah 1 October 1949'.

"Ya Allah Ya Tuhanku ampunilah dia, rahmatilah dia, maafkanlah dia, muliakanlah kematiannya, lapangkanlah kuburnya, jadikanlah syurga sebagai ganti tempat tinggalnya dan berilah kesabaran kepada ahli keluarganya, semoga arwah di tempatkan di kalangan orang-orang yang beriman...

"Amin Ya Rabb," tulis usahawan terkenal Datin Rita Sosilawati yang memaklumkan bapanya, Buhari Mohamed telah meninggal dunia pada awal pagi Sabtu.

Klik untuk gambar besar

Khabar duka itu dikongsikan Rita menerusi hantaran di akaun Instagramnya. Menurut laporan media, Allahyarham difahamkan meninggal dunia kerana penyakit kencing manis.

Jenazah bapa Rita dimandikan dan dikafankan di Masjid Al-Firdaus, Bandar Baru Selayang pada pukul 12 tengahari dan disembahyangkan selepas solat Zohor semalam.

Untuk makluman, Rita merupakan anak sulung jutawan kosmetik Allahyarham Datuk Sosilawati Lawiya daripada lima beradik.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HILANG DERIA BAU - ZULIN AZIZ MASIH MENUNGGU KEPUTUSAN 'SWAB TEST'

Batuk, selsema serta hilang deria bau... demikian yang dihadapi pelakon Zulin Aziz atau nama sebenarnya Farah Azleenda Abdul Aziz yang mengalami simpton tersebut sejak pulang daripada menunaikan umrah pada 1 Disember lalu.

Bimbang dengan simptom C0V1D, Zulin berkata, dia sudah melakukan ujian calitan di lapangan terbang namun masih lagi menunggu keputusan. Pelakon berusia 32 tahun ini juga melakukan ujian calitan rT-PCR atau RTK-Antigen Covid-19 namun mendapati keputusan negatif.

Zulin yang juga seorang penyanyi memberitahu dia menjalani tempoh kuarantin di rumah sejak pulang dari Tanah Suci, Makkah selepas menunaikan umrah pada 21 Disember tahun lalu.

"Saya mula selsema dan sedikit batuk sejak balik daripada Umrah pada 1 Disember lalu. Dah buat swab test dekat lapangan terbang waktu itu. Tapi sampai ke hari ini tak ada lagi dapat keputusan daripada swab test itu. Saya ada juga buat ujian calitan sendiri dekat rumah tapi negatif.

Klik untuk gambar besar

"Semalam, deria bau saya mula hilang. Tapi Alhamdulillah, saya tak demam dan batuk serta selsema pun sudah berkurangan. Buat masa ini, memang saya kuarantin dekat rumah sahaja. Selepas balik dari umrah memang saya terus kuarantin di rumah," jelasnya yang dipetik sebagai kepada mStar.

Pada Selasa, bekas penyampai radio Suria FM itu memuat naik status memberitahu keadaan dirinya yang sudah hilang deria bau selepas empat hari menjalani kuarantin kendiri. Rata-rata netizen serta rakan selebriti mendoakan agar pelakon drama Penjara Janji itu diberikan kesembuhan cepat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - NASIR SEARCH SELAMAT BERNIKAH KALI KEDUA

Pemain gitar bass kumpulan Search iaitu Nasir Daud, 60, telah selamat bergelar suami kepada Noraziah Saadon, 48, dengan sekali lafaz pada jam 11.30 pagi semalam.

Pasangan berkenaan dinikahkan Kadi Daerah Johor Bahru, Zulkifli Mohamed di Bilik Nikah Pejabat Kadi Johor Bahru, Pusat Islam Iskandar Johor. Nasir menyerahkan sebentuk cincin sebagai mas kahwin dan wang hantaran berjumlah RM50,000.

Majlis turut membabitkan enam pasangan lain diijabkabulkan pada hari sama, sebelum pengantin lelaki membaca lafaz taklik di depan 10 minit kemudian.

Kedua-dua pasangan bagaikan merpati dua sejoli dilihat bersyukur sebaik pernikahan selesai sambil Noraziah, mengesat air mata sejurus sah sebagai isteri Nasir.

Nasir yang memakai jubah dan Noraziah yang juga pegawai di Pejabat RISDA Johor Bahru, berbaju kebaya merah dan bertudung krim, diiringi ahli keluarga pada majlis berkenaan.

Ketika ditemui pada majlis itu, Nasir berkata, dia bersyukur pernikahannya bersama pasangan berjalan lancar dan berdoa supaya kekal hingga ke akhir hayat.

"Saya bersyukur semuanya berjalan lancar mengikut perancangan, malah tidak mengambil masa lama untuk dinikahkan. Alhamdulillah, semuanya dipermudahkan Tuhan dan dapat kerjasama semua pihak," ujarnya.

Klik untuk gambar besar

Katanya, dia yang bernikah kali kedua berharap bahtera rumah tangga dibina bersama isterinya kekal hingga ke akhir hayat. Ditanya perasaannya ketika akad nikah, katanya, dia tidak berdebar kerana tidak ada apa-apa yang mengganggunya dan semuanya berjalan dengan baik.

Manakala, majlis persandingan bagi pasangan itu telah berlangsung di R&R Bistro, Bandar Baru Uda, pada jam 12 tengah hari.

Sementara itu, Noraziah berkata, sikap lembut dan tanggungjawab Nasir membuka hatinya untuk bernikah kali kedua, selain mengimpikan ia menjadi pernikahan terakhir buatnya.

Jelasnya, perkenalannya bersama artis terbabit selama setahun selepas mereka dipertemukan adik perempuan Nasir yang juga sahabat baiknya.

"Nasir sangat lemah lembut termasuk dari segi tutur katanya, malah rakan artis juga mengakui sikapnya, begitu. Mungkin ini jodoh saya dan saya terima jodoh ini dengan hati terbuka selepas mendapat restu keluarga kedua-dua pihak," tuturnya.

Untuk makluman, Nasir sebelum ini pernah berkahwin dengan pelakon Suhaina Yahya namun bercerai pada 2011. Hasil perkongsian hidup dengan Suhaina, mereka dikurniakan dua anak iaitu Putera Najmi Ratna Anati dan Isabella Ratna Dewi.

www.myartis.com / Sumber: Berita Harian & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 GAMBAR - SEKITAR BRIDAL SHOWER + PRE-WEDDING SYATILLA & SAM

"One last fling before the ring. Alaaaa suprise sangat ni, thank you," demikian kata Syatilla Melvin yang baru-baru membuat majlis 'bridal shower' yang dihadiri oleh saudara-mara dan rakan rapatnya.

Yalah... majlis nikah pun tinggal beberapa hari sahaja, jadi bila lagi nak berkumpul dan bergembira. tak gitu?

Bagi yang masih tidak puas lagi melihat gambar pre-wedding Syatilla dan Shaheizy Sam... nah disini kami kongsikan gambar pre-wedding mereka. Photoshoot kali ini di atas kapal pula... ala 'Janam Janam' filem Dilwale. Heh.

GAMBAR PRE-WEDDING

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BAPA EMMA MAEMBONG NASIHAT WANITA JAUHI JANTAN BUKA AIB

"Duhai perempuan, wajib jauhi jantan yang buka aib mu. Dia sesungguhnya iblis bertopengkan manusia sering berusaha memecahkan umat dan keluarga," demikian tulis bapa kepada pelakon Emma Maembong iaitu Ismail Embong, di Facebook yang menggambarkan situasi dilalui anaknya ketika ini.

Kata Ismail, lelaki yang membuka aib seorang wanita adalah manusia bertopengkan iblis yang sering berusaha untuk memecah belahkan umat Islam dan keluarganya. Mendalam sungguh luahan hati bapa Emma.

Baru-baru ini, kecoh dan hangat diperkatakan mengenai tindakan Emma yang mengesahkan buka tudung. Pesanan sinis bapa Emma itu menimbulkan tanda tanya kepada netizen, hingga timbul dakwaan mengatakan peringatan berbentuk sindiran itu ditujukan buat Syed Abdullah.

Status tersebut turut mendapat pelbagai maklum balas baik yang rata-rata bersetuju dengan kenyataan itu dan mendapat lebih 70 komen serta lebih 80 perkongsian.

Klik untuk gambar besar

Sementara itu, beberapa rakan artis turut memberikan kata-kata semangat kepada pelakon berdarah kacukan itu selepas dikecam teruk netizen.

Dalam pada itu, ramai menitipkan doa dan nasihat buat Ismail agar terus kuatkan semangat mendidik anak gadisnya agar tidak terpesong. Ramai juga turut bersimpati dengan luahan sayu Ismail.

Antaranya pelakon Aprena Manrose yang tetap akan bersama Emma: "Apapun keputusan yang dibuat, saya akan tetap bersama awak," tulisnya di laman Instagram Story.
mereka.

Pelakon Aeril Zafrel pula meninggalkan komen di satu gambar Emma memohon peminat supaya mendoakan yang terbaik kepada pelakon itu: "Doakan yang baik-baik semua".

Bagi pelakon Daler Yusof, dia meminta netizen supaya tidak memaki hamun Emma: "Kita doa yang baik-baik. Berikan dia nasihat dan tak perlu nak maki yang bukan-bukan. Kalau nak tegur pun tegur cara Nabi dengan cara baik".

Apapun ,kami sendiri tidak pasti maksud tersirat disebalik kenyataan bapa Emma. Semoga bapa Emma kuatkan semangat dan tabah mengharungi dugaan ini.

www.myartis.com / Sumber: Harian Metro & Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BOY IMAN & ISTERI CERAI KALI KE-3 - PERNIAGAAN MERUDUM ANTARA PUNCA

"Sebenarnya ini adalah perceraian kali ketiga saya dengan Ida (Kumala Dewi), kali pertama berlaku pada 2015 namun kami kembali rujuk atas dasar sayang. Perceraian kedua pula berlaku pada 2017 namun kembali rujuk atas alasan yang sama, malah kami tidak menfailkan perceraian kerana sudah rujuk melalui hubungan kelamin," kata pelakon dan usahawan Datuk Boy Iman.

Boy atau nama sebenarnya Norul Iman Abdul Rahman, 39, mengesahkan dia kini sudah bergelar duda selepas berpisah dengan isterinya, Kumala Dewi Anas pada 20 April lalu dan jatuh talak tiga. Pelakon 'Blok 404' itu berkata, dia dan isteri pernah bercerai dua kali iaitu pada 2015 dan 2017, namun kembali rujuk semula sebelum habis tempoh edah.

Tambahnya, kedua-dua penceraian terdahulu tidak difailkan di Mahkamah Syariah. Manakala perceraian kali ketiga ini masih lagi dalam proses di mahkamah. Kesemuanya sudah tiga talak dilafazkan. Boy mendedahkan perceraian itu di laman sosial Instagram miliknya pada Khamis lalu untuk mengelak salah faham dan persoalan beberapa pihak.

Biarpun sudah berpisah dan menjalani kehidupan berbeza, Boy berkata, dia tidak pernah bermusuhan dengan bekas isterinya itu. Malah, mereka menyambut Hari Raya Aidilfitri dan Aidiladha bersama-sama: "Kami sekeluarga masih rapat dan meraikan hari raya bersama-sama, malah kami turut melancong bersama baru-baru ini.

Klik untuk gambar besar

"Kami langsung tidak membenci antara satu sama lain, cuma jodoh itu sudah tertulis berakhir di sini. Pasangan mana yang mahukan perceraian? Kami cuba untuk menghadapi perkara ini dengan tenang demi anak-anak. Cuma mungkin sikap kami yang terlalu ikutkan perasaan menjadi punca perpisahan ini," ujarnya.

Sementara itu, ditanya tentang perceraian tersebut mungkin disebabkan masalah kewangan dan perniagaan Boy yang kini merudum, pelakon itu berkata, dia tidak menafikan hal tyersebut. Namun, katanya, ia juga bukan punca utama mereka berpisah.

"Saya tak nafikan keruntuhan rumah tangga ini adalah berpunca daripada masalah dalam perniagaan namun ia bukan punca utama," tambahnya yang berkahwin dengan Kumala, 42, pada 11 November 2011 dan dikurniakan seorang cahaya mata lelaki bernama Norul Emmer yang kini berusia enam tahun. Untuk makluman, sebelum berkahwin dengan Boy Iman, Kumala sebelum ini pernah mendirikan rumah tangga dan memiliki seorang cahaya mata perempuan, Ku Ivy Emmera berusia 19 tahun.

www.myartis.com / Sumber & foto: mStar & Instagram Boy Iman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHIMA ANUAR SELAMAT BERSALIN ANAK KEDUA

Tahniah kami ucapkan kepada pelakon Shima Anuar yang telah selamat melahirkan anak keduanya hari ini hasil perkahwinan dengan seorang ahli perniagaan, Mohd Solih Toha pada 8 April 2017.

"Alhamdulillah dah selamat semua. Thank you for all the wishes. Will update more later. Now this mommy need a rest," tulisnya.

Pelakon filem 'Highland Tower' dan 'Hospital' sebelum ini telah dikurniakan seorang cahaya mata perempuan bernama Marian Sophia.

Klik untuk gambar besar

www.myartis.com / Sumber: Instagram Hlive, Shima Anuar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZUL HUZAIMY & SYAFINAZ DILANTIK SEBAGAI AHLI LEMBAGA PENGARAH ASWARA

Tahniah kami ucapkan kepada dua personaliti industri hiburan iaitu pelakon Zul Huzaimy dan penyanyi Datuk Syafinaz Selamat diatas perlantikan sebagai Ahli Lembaga Pengarah Akademi Seni Budaya dan Warisan Kebangsaan (Aswara) yang berkuatkuasa 1 Mei lalu.

Menerusi kenyataan kepada media, Zul dan Syafinaz merupakan antara tiga pelantikan baharu termasuk Ketua Pengarah Jabatan Kebudayaan dan Kesenian Negara, Tan Sri Norliza Rofli.

"Aswara dan Kementerian Pelancongan, Seni dan Budaya Malaysia dengan sukacitanya mengumumkan perlantikan tiga Ahli Lembaga Pengarah Aswara baharu iaitu Tan Sri Norliza Rofli, Datuk Syafinaz Selamat dan Zul Huzaimy Marzuki. Perlantikan ini berkuatkuasa 1 Mei lalu. Tahniah diucapkan," katanya.

Klik untuk gambar besar

Sementara itu, Zul menerusi laman Instagram berjanji akan menjalankan amanah serta tanggungjawab itu sebaik-baiknya: "Alhamdulillah di atas kepercayaan yang telah diberikan. Terima kasih atas lantikan ini. Insya-Allah saya akan jalankan tanggungjawab ini sebaik mungkin. Doakan yang terbaik buat saya," tulisnya pada Khamis.

Rata-rata pengikut termasuklah rakan artis turut berbangga dengan pencapaian itu dan mengucapkan tahniah di atas perlantikan tersebut. Pada 2018, penyanyi Datuk Seri Siti Nurhaliza pernah dilantik menjadi salah seorang Ahli Lembaga Pengarah Aswara, malah perlantikannya itu juga turut mendapat riaksi yang positif daripada semua pihak.

www.myartis.com / Sumber & foto: mStar, Harian Metro,Instagram Zul Huzaimy & Syafinaz Selamat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KERETA KEMENANGAN - WANY HASRITA HADIAHKAN KEPADA IBU

"Kereta yang dimenangi ini dihadiahkan kepada ibu yang menjadi idola dan tulang belakang kekuatan saya sejak dulu. Rezeki daripada kemenangan itu juga memudahkan pergerakan ibu untuk menjalani rutin harian.

"Alhamdulillah, rezeki ini dapat kami kongsi bersama selepas mengharungi susah dan senang. Lagipun, ibu belum membenarkan saya untuk memandu sendiri kerana bimbangkan keselamatan," kata penyanyi Wany Hasrita.

Bintang Paling Popular, Anugerah Bintang Popular BH (ABPBH) Ke-31 yang menerima kereta Citroen C4 Picasso L2 sebagai ganjaran kemenangan itu menghadiahkan kenderaan itu buat ibu tersayang, Norita Jaafar.

Wany berkata, kemenangannya pada malam kemuncak ABPBH 31 lalu lebih bermakna apabila dapat berkongsi kegembiraan itu bersama insan yang banyak berjasa membesarkannya selama ini.

Klik untuk gambar besar

Wany atau nama sebenarnya, Nur Shazwany Hasrita Hasbullah, 25, menerima hadiah itu daripada Ketua Pegawai Eksekutif Naza Euro Motors Sdn Bhd, Yasser Awan disaksikan Pengarang Eksekutif BH merangkap Penaung ABPBH 31, Datuk Ahmad Zaini Kamaruzzaman.

Yang turut hadir Pengarang Hiburan BH merangkap Pengerusi Pengelola ABPBH 31, Shamshul Azree Samshir.

Pada malam kemuncak ABPBH 31 yang berlangsung di Pusat Konvensyen Antarabangsa Putrajaya (PICC), 7 Oktober lalu, Wany meraih undian tertinggi menerusi kategori Penyanyi Wanita Popular dengan 2,052,997, sekali gus dinobatkan sebagai Bintang Paling Popular.

Wany yang popular dengan lagu 'Menahan Rindu' menafikan pencabar terdekatnya, Khai Bahar, selain menghampakan pemenang tahun lalu, Fattah Amin.

Menerusi kemenangan itu, Wany yang juga lulusan Sarjana Muda Sains Perubatan, Universiti Pengurusan dan Sains (MSU), Shah Alam itu membawa pulang hadiah utama, kereta Citroen C4 Picasso L2 bernilai kira-kira RM126,000 berserta trofi.

Wany turut mengungguli kategori Penyanyi Wanita Popular, menghampakan pemenang edisi lalu, Siti Nordiana yang memberikan saingan sengit untuk membuktikan pengaruhnya di mata peminat.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELUM MASA BERKAHWIN - HUBUNGAN CINTA JIHAN & HARIZ MAKIN BERBUNGA

Sepandai-pandai tupai melompat, akhirnya jatuh ke tanah jua!

Demikian juga perihal cinta pelawak dan pengacara Jihan Musa dengan kekasih hatinya Ungku Hariz Faizal Ungku Mohamed Fadli, 30, seorang pelakon yang sedang menungkat naik.

Percintaan yang disorokkan selama lapan tahun akhirnya dapat dihidu jua oleh media ketika mereka hadir di ABPBH 2014 baru-baru ini.

Bila ditanya apakah kemunculan mereka bersama itu bagai memberi tanda bahawa mereka sudah bersedia untuk melangkah lebih jauh ke alam perkahwinan, jawab Jihan ia tiada kena mengena dengan perkara itu.

"Ia tiada kena mengena dengan kami mahu berkahwin atau melihat maklum balas peminat. Sebelum ini pun saya muncul di beberapa majlis bersama Hariz," ujar Jihan.

“Saya tidak mahu soal cinta lebih menonjol, apatah lagi Hariz tidak menggemarinya. Saya dan Hariz pendatang baru, kalau belum apa-apa sudah jaja cerita begitu, takut nanti orang meluat.

"Bukankah jodoh itu Allah yang tentukan. Saya tidak pernah meletakkan sasaran waktu bila kami harus bernikah. Pernah sebelum ini saya membuat perancangan akan bernikah pada usia 23 tahun, tetapi gagal.

"Kemudian saya sekali lagi membuat perancangan untuk bernikah pada usia 27 tahun, tetapi ia tetap tidak berlaku juga. Sekarang apabila usia melepasi 30 tahun, saya langsung tidak meletakkan sasaran.

"Kalau datang jodoh, saya terima dengan tangan terbuka, sama ada cepat mahupun lambat,” tambahnya dipetik sebagai berkata.

Bagi Hariz pula, katanya jadual Jihan yang terlalu sibuk dan jadualnya yang penuh hingga tahun depan menjadi punca kelewatan berumah tangga.

"Jadi bagaimana kami boleh mengatur supaya majlis pernikahan dapat dilaksanakan. Pada saya, biar kami tumpukan perhatian pada kerjaya terlebih dulu. Kalau sampai masa dan tiba jodoh, kami tetap akan bernikah.

"Kebetulan saya baru habis penggambaran filem Polis Evo dan drama Isteri Separuh Masa, membuatkan saya punya masa terluang menemani Jihan dan memberi sokongan terhadap Jihan yang dicalonkan dalam kategori Pelakon Komedi Wanita Popular.

"Itukan rezeki yang ditentukan. Apa juga pencapaian Jihan, saya tetap berasa bangga dan tumpang gembira. Lagipun, saya dan Jihan dalam bidang sama.

"Saya faham kerja Jihan dan begitulah sebaliknya. Jadi tidak ada perkara yang boleh dijadikan isu untuk kami berselisih faham," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BUDAK SEKOLAH AJAK 'DATING' - NAZIM AKUI HATI KINI TERKUNCI

"Saya tidak tahu nak beri reaksi macam mana apabila membawa setiap mesej mereka. Bukan saja budak perempuan, lelaki pun ada. Apa boleh dikatakan, mesej dan gambar dihantar keterlaluan, keji dan menggelikan.

"Bukan itu saja, ada juga dengan selamba ajak saya keluar 'dating' dan macam-macam lagi. Saya buka profil mereka, kebanyakannya masih bersekolah. Apa nak jadi dengan remaja zaman sekarang.

"Mereka bersekolah, tetapi kenapa tidak berfikir dengan baik. Sebaliknya, kecanggihan sedia ada disalah guna dengan melakukan perbuatan yang tidak berfaedah.

"Sedangkan, sosial media ini kalau digunakan dengan cara baik, pasti memberikan banyak faedah," ujar pelakon Nazim Othman.

Kata Nazim, beliau terkejut dengan tindakan 'berani mati' netizen yang terdiri daripada golongan remaja apabila menghantar gambar seksi berserta mesej pelik di Direct Message (DM) Instagram miliknya.

Klik untuk gambar besar

Nazim atau sebenarnya Nushrul Alif Othman, 34, berkata sedemikian bagi mengulas status dimuatnaik di Instagram Story semalam.

Dia menyifatkan perbuatan itu membuatkan dia terkedu kerana dilakukan oleh mereka tanpa berfikir panjang apatah lagi dihantar kepada dirinya yang jauh lebih tua.

"Saya tidak tahu nak beri reaksi macam mana apabila membawa setiap mesej mereka. Bukan saja budak perempuan, lelaki pun ada. Apa boleh dikatakan, mesej dan gambar dihantar keterlaluan, keji dan menggelikan.

"Bukan itu saja, ada juga dengan selamba ajak saya keluar 'dating' dan macam-macam lagi. Saya buka profil mereka, kebanyakannya masih bersekolah. Apa nak jadi dengan remaja zaman sekarang.

"Mereka bersekolah, tetapi kenapa tidak berfikir dengan baik. Sebaliknya, kecanggihan sedia ada disalah guna dengan melakukan perbuatan yang tidak berfaedah.

"Sedangkan, sosial media ini kalau digunakan dengan cara baik, pasti memberikan banyak faedah," katanya.

Nazim yang juga pelakon drama 'Monalisa' menegaskan dia bukan individu yang mudah termakan pujuk rayu dengan 'melayan' setiap permintaan netizen terutama perkara tidak masuk akal itu.

"Apabila mengetahui saya solo, mereka mungkin ingin mencuba dan menjangka saya akan layan. Namun, mereka silap sebab saya bukan jenis begitu.

"Saya solo, tetapi tidak boleh dimiliki. Hati sudah terkunci dan kunci pula sudah buang ke laut. Jadi, tidak perlu terlalu mencuba. Pergi cuba orang lain yang lebih kacak," tuturnya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"JANGAN SEMAKKAN LAGI HIDUP POLIS YANG TENGAH HANDLE BENDA PENTING SEKARANG NI" - BRONT

Sehingga kini masih lagi hangat diperkatakan mengenai isu artis meminta bantuan khusus untuk golongan penggiat seni. Semalam, timbul pula isu baru dimana Persatuan Seniman Malaysia (SENIMAN) membuat laporan polis terhadap seorang selebriti yang didakwa membuat video berunsur hasutan dan juga kecaman terhadap industri seni tanah air.

Malah, pihak Seniman turut menyeru lebih ramai artis serta penggiat seni untuk membuat laporan polis dan Suruhanjaya Multimedia Malaysia terhadap artis berkenaan. Meskipun identiti artis itu tidak didedahkan, tetapi rata-rata netizen mengatakan bahawa artis itu adalah Zarina Anjoulie.

Melihat segala kekecohan yang berlaku, pelakon Bront Palarae tampil  menyelar tindakan Seniman itu: "Jangan semakkan lagi hidup polis dengan isu artis," katanya.

Klik untuk gambar besar

Bront berkata, masalah dalam industri perlu ditangani secara dalaman. Dia memohon pihak Seniman supaya tidak membebankan lagi pihak polis untuk mengendalikan perkara begini kerana banyak lagi perkara yang lebih penting harus ditangani oleh mereka pada ketika ini.

Rata-rata bersetuju dengan kenyataan Bront itu dan menyifatkan tindakan Seniman itu tidak wajar kerana banyak lagi perkara penting yang perlu ditumpukan. Isu artis ini tidak perlu melibatkan pihak lain.

Terdahulu, Zarina pernah memuat naik video mengecam tindakan beberapa rakan artis yang dianggap 'tidak malu' meminta bantuan khusus kerana terkesan dengan Perintah Kawalan Pergerakan, sedangkan sebelum ini mereka menayang kehidupan mewah.

www.myartis.com / Sumber: Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JULIA ZIEGLER AKUI NAIK 10KG SELEPAS BERBADAN DUA

"Jika diikutkan, sejak trimester pertama hingga sekarang, saya tak berdepan alahan teruk. Cuma tak henti makan itu dan ini.... Akhirnya, berat badan saya naik 10 kg. Memang selera makan saya bertambah.

"Saya paling gemar masakan India seperti tosei manakala juadah Thailand seperti tomyam saya tak boleh makan.

"Seperkara lagi, saya jadi 'hantu' buah durian. Cuma saya dinasihat usah lupa diri kerana bimbang dengan bayi dikandung," kata pelakon berdarah campuran, Julia Ziegler yang sah hamil empat bulan.

Berkongsi berita gembira itu, Julia yang berkahwin dengan jurutera mekanikal dikenali sebagai Johan pada 1 Januari 2017 ini memberitahu, berat badannya naik 10 kilogram (kg) selepas berbadan dua.

Klik untuk gambar besar

Tambah Julia atau nama penuhnya, Julia Bob Fauzi Ziegler, dia cepat letih sepanjang tempoh trimester pertama.

"Badan saya macam tiada tenaga... Asyik makan dan tidur saja. Manalah berat badan tak naik. Cuma ketika ini, saya lebih bertenaga dan aktif. Saya biasakan diri membuat kerja rumah termasuk memasak," ujarnya.

Berikutan keadaannya, Julia mengelak berlakon terutama bagi drama panjang.

"Kalau telefilem bolehlah dipertimbangkan. Tapi masalahnya, tiada tawaran berlakon pun. Mungkin produksi tak mahu ajak saya berlakon kerana berat badan meningkat," tuturnya berseloroh.

Mengenai jantina bakal anak, Julia dan suami berserah kepada Tuhan.

"Apa saja rezeki Allah beri, kami terima dengan tangan terbuka. Kami pun tak merancang ingin tahu jantina bakal anak. Biarlah ia jadi kejutan buat masa ini," jelasnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


USAHAWAN KOSMETIK AKAN DIPANGGIL POLIS, MAKAN DURIAN DENGAN 'TETAMU'

Semalam kecoh apabila video siaran langsung yang memaparkan seorang usahawan kosmetik menikmati durian bersama beberapa tetamu. Video tersebut kemudian viral hingga mencetuskan rasa tidak puas hati dalam kalangan netizen.

Malah, ramai mendakwa usahawan terkenal mencetuskan rasa tidak puas hati dalam kalangan netizen. Susulan itu, polis telah mengesahkan pihaknya menerima laporan berhubung perkara itu pada 4 petang semalam.

Menurut Timbalan Ketua Polis Daerah Petaling Jaya, Ku Mashariman Ku Mahmood, pengusaha kosmetik yang juga selebriti media sosial itu akan dipanggil memberi keterangan kerana dipercayai melanggar Prosedur Operasi Standard (SOP) Fasa Satu Pelan Pemulihan Negara (PPN).

"Tangkap layar dari media sosial oleh seorang individu pada Jumaat telah tular kira-kira 1.10 petang. Selebriti berusia 34 tahun itu sedang bersiaran langsung sambil menikmati buah durian bersama beberapa individu lain. Pengusaha kosmetik tersebut adalah seorang selebriti terkenal dan mempunyai pengikut di media sosial," katanya.

Klik untuk gambar besar

Tambah beliau, penularan tangkap layar video tersebut telah mengundang pelbagai spekulasi dalam kalangan masyarakat kerana melanggar SOP Fasa Satu PPN.

"Siasatan dijalankan di bawah Peraturan 17(1) Peraturan-peraturan Pencegahan dan Pengawalan Penyakit Berjangkit 2021, Seksyen 269 Kanun Keseksaan dan Seksyen 233 Akta Komunikasi Multimedia 1998.

"Orang ramai dinasihatkan supaya sentiasa mematuhi SOP selain berhati-hati memuat naik atau berkongsi apa-apa kenyataan atau kandungan di media sosial supaya tidak mewujudkan satu spekulasi negatif yang boleh mendatangkan fitnah atau kemudaratan kepada ketenteraman awam," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EDISI KAHWIN - SAFEE SALI NIKAH GADIS SEBERANG 28 DISEMBER INI

Kahwin lagi! Namun bukan artis, tetapi pemain bola sepak kebangsaan, Safee Sali yang bakal mendirikan rumah tangga dengan gadis pilihan hatinya iaitu warga Indonesia. Waahhh... duda bertemu dara nampaknya!

Difahamkan, majlis raja sehari mereka bakal berlangsung  pada 28 Disember 2013 ini di di Kampung Dato Kamaruddin, Bidor, Perak.

Untuk info, Safee sebelum ini pernah berkahwin pada tahun 2007 dengan Sabarina Yusoff sebelum bercerai pada 2012. Mereka dikurniakan 2 orang anak.

Tahniah diucapkan!

Bekas isteri Safee Sali dan anak mereka...


TAUKE JAMBU MENGAKU DITAHAN POLIS

"Kepada yang tak puas hati, memang aku ditahan," demikian pengakuan pelawak tauke Jambu mengenai berita hangat yang diperkatakan tentang seorang pelawak yang ditahan polis selepas disyaki terbabit dalam kegiatan pemerdagangan manusia di sebuah hotel di Kuala Pilah.

Tauke Jambu akhirnya mengakui yang dia ada ditahan polis bagi membantu siasatan kegiatan pemerdagangan manusia bagi tujuan seks baru-baru ini.

"Memang aku ditahan untuk bantu siasatan dan aku telah pun memberikan kerjasama yang sepenuhnya kepada pihak berkuasa.

"Bukan jadi bapa ayam atau pengedar, tiada kaitan aktiviti tersebut,” tulisnya.

Klik untuk gambar besar

Pengakuan itu dibuat oleh Tauke menerusi akaun Instagram Story miliknya petang semalam dan diulang siar isterinya, Nadia Mohd Effendi. Jelasnya, dia tiada kaitan dengan aktiviti tersebut dah sudah pun memberi kerjasama kepada pihak berkuasa.

Awalnya dunia hiburan mnejadi gempak atas dakwaan tersebut dan Tauke menafikan sekeras-kerasnya yang dia adalah pelawak yang ditahan polis itu. Malah dengan tegas, dia menafikan ada kaitan dengan penangkapan yang dilakukan.

Malah, kelmarin Tauke mendakwa akan mengadakan sidang media dalam mass terdekat bagi membersihkan semula nama dan imejnya.

Terdahulu, Ketua Polis daerah Kuala Pilah, Superintendan Amran Mohd Ghani memaklumkan, pelawak berkenaan, seorang lelaki berusia lingkungan 40-an ditahan ketika Ops Pintas dilaksanakan Bahagian Siasatan Jenayah (BSJ) Daerah sekitar pukul 10 pagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN HAMIL ANAK ANAK KEDUA - EMMA MAEMBONG 'KUNCI MULUT'

"Buat masa ini, saya tak nak cakap apa-apa. Sebabnya, saya dan suami pun masih mencuba. Kalau saya kata ya, tapi tidak ada (hamil), saya akan sakit. Sama juga kalau saya kata tak ada, kemudian tiba-tiba ada (hamil), saya 'happy' (gembira) dan tak semua orang akan gembira tengok kita 'happy'.

"Hal zuriat ni adalah satu hal yang sensitif. Cuma apa yang boleh saya katakan, saya memang mengharap sangat diberikan rezeki (hamil) dalam tempoh terdekat," itulah jawab pelakon Emma Maembong yang mengambil pendekatan tidak menafikan atau mengiyakan mengenai desas desus dirinya kini hamil anak kedua.

Emma atau nama sebenarnya Fatimah Rohani berkata, dia memilih untuk tidak mengulas lanjut mengenai perkara itu dan akan berkongsi kepada umum sekiranya hamil.

Sementara itu, Emma menjelaskan yang dia dan suami, Muhammad Shazli Azhar tidak pernah merancang soal cahaya dan menyerahkan sepenuhnya kepada rezeki.

Klik untuk gambar besar

"Dari dulu, sejak zaman bujang sampailah ada suami, memang saya nak anak ramai. Sesetengah orang mungkin nak satu, dua orang anak, tapi tidak bagi kami. Lepas pantang dulu pun, saya dah cub, 'let's go team bola!

"Tapi Allah Maha Besar, anak pun dah berusia dua tahun sekarang. Selagi belum ada (hamil lagi), saya tak nak cakap apa-apa," katanya.

Untuk makluman, pelakon drama 'Nusyuz Berkiblat Cinta' itu mendirikan rumah tangga dengan juruterbang, Muhammad Shazli Azhar pada 20 Februari 2020. Hasil perkahwinan itu, Emma dan suami dikurniakan seorang cahaya mata lelaki, Shariq Gabriel yang kini berusia dua tahun.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA KECAM MUAT NAIK FOTO 'MENGUNDANG' - MICHAEL ANG AKUI SENGAJA BUAT TINJAUAN SOSIAL

Baru-baru ini, pengarah terkenal Michael Ang ada memuat naik sekeping foto dua lelaki dengan aksi 'mengundang'. Perkongsian Michael yang juga pelakon itu menjadi bualan sekaligus mengundang kecaman pengguna laman sosial.

Pengguna laman sosial menyelar tindakan Michael yang didakwa tidak menjaga sensitiviti serta nama baik Islam. Difahamkan, foto yang dikongsikan itu dipercayai untuk mempromosi drama yang terbaharunya yang bertajuk 'Apa Dosaku 2'.

Dalam pada itu, ada yang mengatakan foto tersebut boleh mengundang fitnah. Selain itu, ada juga meminta agar hasil karyanya ini tidak dimainkan di stesen televisyen.

"Tak payah nak over, jangan nak mengajar buat perkara keji. Sejenis provokasi, nanti dah jadi isu jangan nak bising." - "Harap pihak terbitan haramkan drama berunsur lucah ini.

Klik untuk gambar besar

"Suka orang Islam buat macam ini, tarik perhatian dnegan kelakuan tak senonoh. Sengaja nak dipandang serong," antara komen-komen pengguna laman sosial.

Berhubung kecaman itu, Michael tampil menjelaskan tujuan perkongsiannya berkenaan dengan mengatakan apa yang dilakukan ini merupakan satu tinjauan sosial terhadap orang ramai supaya tidak membuat andaian melulu terhadap sesuatu isu tanpa mengetahui hal yang sebenar.

"Saya buat tinjauan sosial agar rakyat buka mata dan ia berjaya. Memang saya sengaja nak bagi kesedaran kepada rakyat jangan buat andaian sendiri sebelum dengar cerita sebenarnya kerana itu jatuh fitnah.

"Sama juga dengan pilihan raya kali ini jangan hanya dengar dari media sosial. Rakyat kena pandai buat selidik sendiri jangan hanya harapkan media sosial. Itu sahaja," kata Michael ketika dihubungi mStar.

Pengarah berusia 46 tahun ini berkata, pengguna laman sosial gemar membuat andaian sendiri tanpa menyelidik terlebih dahulu maksud sebenar di sebalik sesuatu isu.

"Itu perkara biasa, netizen selalu buat andaian tanpa mengetahui kisah sebenar. Mereka terlalu fikir mereka ahli syurga, tak tahu apa-apa tapi nak suka kondem sahaja," ujarnya.

Sementara itu, Michael yang kini sedang menjalani penggambaran drama terbaharu itu memberitahu bahawa idea memuat naik foto berkenaan timbul secara tidak sengaja.

"Saya tengah shooting scene itu, tiba-tiba dapat idea. Saya sengaja post gambar itu biar nampak lain macam sedangkan babak itu orang tengah cucuk pisau," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KENAPA ALLAH TEMUKAN..." - CIK MANGGIS BERSYUKUR DIKURNIAKAN SUAMI BAIK

"Lelaki yang baik untuk perempuan yang baik. Dulu selalu tanya dalam hati kenapa Allah temukan @syazminfirdaus dengan aku? Aku ni dahlah tak baik, degil, kasar. Jauh beza dengan dia yang tersangatlah baik. Selalu rasa tak layak dijodohkan dengan @syazminfirdaus. Satu dalam seribu," tulisnya di Instagram (IG).

"Tapi Allah Maha Baik. Dia bagi kita 'chan' untuk berubah. Semua orang melakukan kesalahan, dan semua orang berhak untuk berubah dan berhak mendapat yang terbaik. So, siapa yang dapat pasangan yang baik ya amat tu, bersyukur. Rezeki besar tu.

"Janganlah korang pi tinggalkan dia dengan alasan, awak terlalu baik untuk saya. Pishanggggg," demikian tulis anggota kumpulan De Fam, Cik Manggis yang pernah terfikir mengapa Allah menjodohkan dirinya dengan suami, Syazmin Firdaus Aminuddin.

Menurut Cik Manggis, perwatakannya sangat berbeza jika dibandingkan dengan keperibadian suami. Dalam pada itu, pemilik nama Nurshazwani Shamsuddin, 31, beranggapan ini adalah peluang untuk dia berubah menjadi insan lebih baik. Sekadar info, Cik Manggis dan Syazmin telah berkahwin pada Oktober 2014.

Klik untuk gambar besar

www.myartis.com / Sumber & foto: Astro Gempak & Instagram Cik Manggis

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NADIA BRIAN DITEGUR TAMPIL DENGAN FESYEN BAJU 'TAJAM' DI DADA

Pelakon Nadia Brian baru-baru ini menerusi laman Instagram miliknya ada memuat naik videonya sedang bersiap untuk satu acara. Melihat pada video yang dikongsikan, Nadia telah ditatarias serta mengenakan busana serba merah jambu hasil rekaan Adi Suhaizad.

Bagaimanapun, busana yang dipakai Nadia telah menarik perhatian ramai dimana rata-ratanya kurang senang dengan bahagian dada fesyen baju tersebut yang dikatakan tidak sesuai untuk dipertontonkan kepada umum.

Rata-rata pengguna laman sosial tampil memberikan teguran kepada Nadia supaya lebih berhati-hati dalam berpakaian serta menyifatkan pelakon itu berani memakai fesyen seperti itu.

Dalam pada itu, ada yang meluahkan rasa malu melihat pakaian yang dikenakan oleh Nadia. Kata mereka lagi, teguran tersebut diberi hanyalah sekadar untuk memberi peringatan, selain mendoakan agar diberikan hidayah.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GOSIP KAHWIN:  HAFIZ BUKAN JEJAKA IDAMAN SAYA - HELIZA HELMI

Meskipun tidak menamakan gadis yang dicintainya, namun pembayang yang diberi oleh Hafiz Hamidun tidak lama dahulu dapat diteka oleh ramai pihak. Sehubungan itu, nama Heliza Helmi, 28, telah disebut-sebut sebagai gadis yang menjadi idaman Hafiz hingga menimbulkan pelbagai spekulasi.

Bagaimanapun, hingga kini, baik Hafiz mahupun Heliza masing-masing menafikannya dan tidak pernah mengiyakan gosip tersebut.

Terbaru, Heliza berharap agar namanya tidak lagi dikaitkan dengan Hafiz hingga timbul dakwaan yang kononnya mereka bakal mendirikan rumah tangga tidak lama lagi.

Bukan jejaka idaman Heliza - Klik gambar untuk size besar

Tambahnya, Hafiz bukanlah ciri-ciri lelaki yang diimpikannya untuk dijadikan suami. Sebaliknya dia lebih menganggapnya sebagai seorang abang yang boleh memberi nasihat kerana mereka berdua adalah rakan seangkatan dalam bidang muzik.

"Saya tidak faham mengapa orang suka mengaitkan saya dengan Hafiz sedangkan tiada apa yang berlaku pun di antara kami.

Hafiz sering 'berdouble meaning'

"Dia bukanlah ciri-ciri lelaki yang saya mahukan sebaliknya saya anggap dia sebagai abang dan rakan kerja dalam industri seni muzik," luahnya.

Namun begitu, Heliza enggan mendedahkan bagaimanakah ciri-ciri lelaki idamannya kerana risau ada pihak yang mengambil kesempatan.

"Saya tak mahu cakaplah apa ciri-cirinya. Sebelum ini saya pernah menyatakan lelaki yang macam mana saya suka dan ada individu ini tampil dan berkata dia adalah lelaki yang saya cari. Takutlah," jawabnya yang menganggap masih belum tiba masa untuk dirinya mempunyai pasangan hidup.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ELLY MAZLEIN: "KALAU DAH OKEY, DAH KUAT, DAH SAH, KAK LINA AKAN KONGSIKAN"

Ditanya mengenai soal kehamilan, penyanyi, pelakon dan pengacara Elly Mazlein mendedahkan masih terlalu awal baginya untuk bercerita. Bintang berkenaan tampil menjawab desas-desus mengenai hal tersebut memandangkan dia kini kelihatan jarang memuatnaik foto Outfit of the Day (OOTD), hingga menimbulkan spekulasi peminat.

Elly atau lebih mesra disapa dengan panggilan Kak Lina menerusi Harian Metro menjelaskan, masih terlalu awal untuknya berkongsi: "Kalau dah okay, dah kuat, dah sah, Kak Lina akan kongsikan. Masih awal lagi untuk bercerita pun," katanya.

Pada masa sama, bintang drama 'Kampung People' itu juga memohon doa ramai agar  mendoakan kesejahteraan serta dikurniakan rezeki cahaya mata buatnya secepat mungkin: "Doakan Kak Lina ya. Kalau ada berita mengenai kehamilan, Kak Lina akan kongsikan. Jadi, doakan kesejahteraan dan semoga dikurniakan rezeki cahaya mata," katanya lagi.

Elly dan Mohd Azlan Che Noh mendirikan rumah tangga Januari lalu di Kuala Lumpur dan ia merupakan perkahwinan kali kedua bagi Elly. Menerusi perkahwinan terdahulu, penyanyi 'Bungaku Bakawali' ini dikurniakan seorang cahaya mata perempuan, Putri Sara Sefhia.

Klik untuk gambar besar

www.myartis.com / Sumber & foto: Media Hiburan & Instagram Elly Mazlein

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KUTIPAN FILEM MALAYSIA SEPANJANG 2011

Filem manakah yang menjadi juara dan mendapat kutipan paling tinggi sepanjang 2011? Dan filem manakah yang sekadar 'melukut di tepi gantang' apabila kos pembikinan tidak balik modal hingga memaksa mereka 'gulung tikar'?

Mungkinkah pada tahun 2012 nanti, akan lebih banyak produksi perfileman yang bakal menjadi jutawan dan lebih banyak juga yang menjadi bangkrap? Untuk menilai prestasi mereka, jom kita lihat senarai yang dikeluarkan oleh Finas sehingga 22 Disember lalu.

Klik untuk imej besar...


NETIZEN TAK SENANG LIHAT KERJASAMA DENGAN ALI - AZHAN RANI TAMPIL TEGUR

Pelakon Azhan Rani baru-baru ini telah menerima komen negatif daripada pengikut yang meluahkan rasa kurang senang dengan kerjasamanya bersama Ali Puteh selepas penglibatan pelawak itu dalam drama 'Mummy Oja'.

Menjawab persoalan netizen itu, Azhan berkata, dia tiada sebarang masalah bekerjasama dengan pelawak itu kerana isu membabitkan Ali dan keluarga tiada kaitan dengan dirinya.

"Toxic detected. Aku ni bukan la jenis suka menjawab sangat tapi aku faham kadang-kadang perlu juga dijawab sesetengah perkara yang aku rasa boleh membiakkan toxic (orang berfikiran negatif).

"Jujur aku cakap sejak bekerjasama dengan Ali Puteh ramai je yang pandang semacam kat aku. Kenapa aku baik sangat dengan dia? Nak kata macam mana, dia dengan aku dan team production tak ada masalah.

"Hal peribadi dia bukan masalah aku pun dan kami tak pernah ada rasa nak campur walaupun aku tau satu Malaysia tengah kepochi (riuh) dengan isu dia. Buat masa ni kerja dia bagus, dia penceria set (penggambaran)... akan suram bila hari dia tak ada.

Klik untuk gambar besar

"Apa pun masalah dia, aku pasti ada penghakiman dunia dan akhirat yang adil untuk dia dan bukan hak aku atau kita yang tak ada kena mengena ini untuk mengadilinya," katanya menerusi Instagram pada Selasa.

Bersama kapsyen tersebut dia turut berkongsi paparan skrin komen yang ditinggalkan oleh seorang pengikut di salah satu video yang dimuat naik di laman sosial itu.

Menerusi komen, individu berkenaan meluahkan rasa kurang senang dengan penglibatan Ali dalam drama tersebut: "Kenapa ada Ali? Tak minat tengok Ali," tulis pengikut itu.

Dalam masa sama, Azhan berkata setakat ini Ali sangat komited dengan kerja dilakukan dan merupakan penceria di set penggambaran: "So far kerja dia bagus, dia penceria set. Set akan suram bila hari dia tak ada.

"Apapun masalah dia, aku pasti ada penghakiman dunia dan akhirat yang adil untuk dia dan bukan hak aku atau kita yang tak ada kena mengena ni untuk mengadilinya.

"Beria jugak aku menjawab panjang-panjang komen tu. Rupanya bila selak bio tukang komen tu terserlah jawapan yang dia cari. Mungkin dia lupa apa yang pernah dia tulis kat bio dia," katanya merujuk kepada pengguna laman sosial yang menulis prinsip 'tak suka angkat kaki' di IGnya.

Sementara itu, Azhan berkata dia terpaksa berkongsi mengenai perkara ini kerana ingin menegur wanita itu daripada berterusan menyebarkan kebencian menerusi laman sosial.

"Abang minta maaf dik... Abang up kan ko ni bukan sebab nak tengok ko popular pun. Tapi sebab nak stopkan kau sebarkan toxic. Tak baik pun buat macam tu. Kalau betul kau bermasalah dengan dia, tak payah libatkan orang lain yang tak ada kena mengena.

"Ke ko jumpa Ali puteh tu settlekan masalah kau dengan dia. Inshaallah dik kita try la berbuat baik sesama kita. Kita hormat orang inshaallah ramai orang akan hormat kita.

"Kadang-kadang tu bila kita lantang nau cakap kita tak minat orang tu, kita lupa sebenarnya lagi ramai orang tengah tak minat kita. Wallahualam. Hidup ini senang je. Kalau kau tak suka angkat kaki," ujarnya.

Sebelum ini, Ali terpalit dengan kontroversi melibatkan kakak iparnya iaitu Nor Hidayah selepas Abam meninggal dunia pada Februari lalu. Semenjak konflik antara mereka menjadi perhatian, Ali yang juga seorang pelawak terpaksa berdepan dengan kecaman dan hinaan daripada netizen di laman sosial.

Sekitar bulan Februari lalu, Ali yang merupakan adik kepada Allahyarham Abam Bocey itu mendedahkan dia menerima lebih 700,000 mesej kecaman gara-gara kontroversi tersebut.

www.myartis.com / Sumber & foto: mStar, Astro Gempak & Instagram Azhan Rani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERCUTIAN MEWAH HAIRUL AZREEN SEKELUARGA DI MALDIVES DIKECAM

Baru-baru ini, Hairul Azreen telah berkongsi sekitar percutiannya bersama isteri, Hanis Zalikha serta anak sulungnya, Yusuf Iskandar di kepulauan popular iaitu di Maldives.

Walaupun terlihat indah percutian keluarga kecil ini, namun perkongsian itu terpalit dengan komen tidak senang netizen yang melabelkan suami isteri selebriti itu berlagak menunjukkan kekayaan.

Isu itu dipercayai timbul apabila ada netizen yang 'menyiasat' kos bermalam di resort berkenaan boleh mencecah RM13,000 semalaman.

Bagaimanapun, Hairul atau isterinya tidak pernah mendedahkan kos berkenaan di laman sosial mereka.

Kemewahan dan keindahan tempat percutian itu yang seolah-olah terapung di tengah laut, dengan berkonsep rekaan terbuka dan pemandangan laut membiru membuatkan sesetengah netizen melatah.

Klik untuk gambar besar

Dalam pada itu, ada peminat yang berpendapat semuanya rezeki masing-masing dan adalah tidak wajar untuk berbusuk hati dengan pencapaian atau hidup orang lain yang tidak ada kaitan secara langsung pun dengan kita.

Antara paparan di Instagram mengenai percutian berkenaan yang buat pengikut 'makan hati' adalah buffet pencuci mulut tidak terhad, bilik yang dilengkapi gelongsor ke laut, bumbung mudah alih untuk pemandangan langit waktu malam dan kolam mandi luar bilik dengan pemandangan laut memukau.

Turut mendapat perhatian netizen adalah keletah anak sulung pasangan itu yang buat masa ini mengumpul peminat sendiri dengan jutaan pengikut di Instagramnya, @theyusufiskandar.

Apapun, semoga Hairul dan sekeluarga bergembira dengan percutian mereka.

www.myartis.com / Foto: Hairul Azreen IG, Hanis Zalikha IG & Yusuf Iskandar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KANDID - AKHIL HAVY & WAHEEDA DI IKEA

Gambar-gambar kandid Akhil Hayy Dan isterinya Waheeda yang kini memakai purdah di Ikea Damansara, iaitu pusat penjual kelengkapan rumah yang terkemuka dari Sweden.

Ikhlasnya, mereka nampak sangat bahagia dan bagai pasangan dua sejoli yang baru bercinta. Jom tengok..!

Klik untuk imej besar...


5 GAMBAR - SHAHIR AF KINI PUNYAI 'BUAH HATI BARU'?

Semua sedia maklum mengenai hubungan bekas juara Akademi Fantasia musim ke 8 iaitu Shahir Zawawi, 29, dengan pelakon dan penyanyi terkenal, Erra Fazira.

Namun begitu, Shahir menerusi Berita Harian, memberitahu bahawa beliau enggan menjaja kisah hubungannya dengan Erra, sebaliknya menumpukan perhatian pada saingan akhir program realiti, AF Megastar, hujung minggu ini.

Bagaimanapun, Shahir berkata yang beliau tidak menolak andai jodohnya adalah dengan ibu kepada Engku Aleesya ini.

"Saya tidak mahu dikatakan terlalu menjaja perkara ini (perhubungan dengan Erra). Oleh itu, lebih baik sekiranya saya melangsaikan dulu tugas di pentas AF Megastar.

Klik untuk gambar besar

"Apa yang boleh saya katakan, sekiranya ada jodoh antara kami, pastinya saya akan membuat pengumuman rasmi mengenainya.

Terima kasih kerana memahami situasi saya," ujar penyanyi yang popular menerusi lagu 'Kebahagiaan Dalam Perpisahan'.

Tapi baru-baru ini menerusi entri terbaru di BeautifulNara, Shahir dikatakan mempunyai 'buah hati baru' yang dikenali, Mona Syamimi.

Meskipun, berita ini masih tiada kesahihan tetapi ada beberapa gambar menunjukkan Shahir dan wanita ini sering meluangkan masa bersama.

Malah kepsyen pada beberapa gambar yang dimuatnaik di Facebook wanita itu boleh dikatakan sangat 'sweet' seperti pasangan kekasih.

Menerusi perkongsian di laman sosial wanita ini juga dikhabarkan turut hadir melihat persembahan Shahir di AF Megastar baru-baru ini.

Selain memuatnaik gambar Shahir dari jauh, beliau juga turut memberi ucapan selamat berjaya berserta dengan kepsyen bentuk hati buat Shahir.

Lebih menguatkan lagi dakwaan, gambar profil di laman sosial juga diletakkan gambar bersama. Pastinya kalau kawan tidaklah sampai berbuat begitu bukan.

Apa yang menariknya, wanita tersebut difahamkan bukan calang-calang, khabarnya seorang pramugari 'Fireflyz'.

Tapi agak pelik jugalah, dikala gosip percintaannya dengan Erra masih tiada jawapan, timbul pula kekasih baru.

Apapun jika benar cerita ini, harapnya Shahir boleh tampil jelaskan perkara sebenar.

www.myartis.com / Sumber: Berita Harian & BeautifulNara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SAYA TAK AKAN MULAKAN SESUATU HUBUNGAN DI ATAS KESENGSARAAN ORANG LAIN" - SHILA AMZAH & UBAI JAWAB TUDUHAN 'PERAMPAS'

"Kalau diorang together (bersama), Sha (Shila) pun tak ada nak kawan dengan Ubai. Saya tak akan mulakan sesuatu hubungan di atas kesengsaraan orang lain," itulah jelas penyanyi Shila Amzah atau nama sebenarnya, Nur Shahila Amir Hamzah, baru-baru ini.

Menurut Shila, 33, jika benar Ubai mempunyai hubungan istimewa dengan wanita berkenaan seperti yang didakwa netizen, dia sama sekali tidak akan menganggu Ubai atau Muhammad Ubaidillah Mohd Zulkefli, 25.

Selepas mengakui sedang menjalinkan hubungan cinta dengan pempengaruh media sosial itu, Shila dituduh pula sebagai perampas. Keakraban mereka itu telah mengundang pelbagai spekulasi netizen.

Klik untuk gambar besar

Ia ekoran Ubai didakwa kerap bergandingan dengan seorang influencer wanita yang juga penyanyi menerusi beberapa video di laman sosialnya sebelum ini.

Netizen mendakwa, Ubai dan wanita berkenaan sebenarnya mempunyai hubungan sehingga menuduh Shila sebagai punca mereka tidak lagi bersama.

Sementara itu, menerusi siaran langsung di TikTok, Ubai juga tampil menjelaskan perkara tersebut dengan berkata, ramai menyangka dia mempunyai hubungan dengan wanita tersebut kerana sering menghasilkan video bersama.

Ujar Ubai lagi, keakraban mereka tidak lebih atas urusan kerja malah menyifatkan wanita tersebut sebagai seorang sahabat yang baik.

"Kita tak boleh nak ubah benda yang dah lepas cuma kita boleh belajar daripada benda yang lalu. Saya dan dia, tak ada gaduh tak ada apa. Kami berdua okay sangat. Bercakap semua okay.

"Itu adalah urusan kerja, dan dah selesai. Cuma tinggal nak release beberapa urusan kerja. Itu antara saya dan individu tersebut," tuturnya.

  ________ IKLAN ________ JUALAN JIMAT GILER 2.2. - - Ayuh dapatkan pelbagai tawaran hebat di Shopee sempena jualan JIMAT GILER 2.2 (2 Februari 2023) ini.Pelbagai barangan dijual dengan harga giler termasuk pemberian diskaun dan voucher yang tak masuk akal.Selain itu,  banyak hadiah hebat dan cabutan bertuah menanti anda.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - AKSI MENAWAN ERRA FAZIRA

Gambar terkini Erra Fazira yang makin anggun dan menarik perhatian. Apakah rahsia Erra mengekalkan kejelitaan dan apakah yang mendorongnya untuk kekal menawan?

Bukan apa, kalaulah Erra melancong ke luar negara seorang diri, pastinya tiada yang tahu bahawa beliau sebenarnya sudah berkahwin dan mempunyai seorang anak. Kelasss kau Maria..!

Klik untuk imej besar...


MOJO UKIR NAMA DI PERINGKAT ANTARABANGSA

Akhirnya kumpulan MOJO menempa nama dalam pasaran muzik Asia melalui pencapaian terbaik mereka di edisi ketiga Hong Kong Asian-Pop Music Festival (HKAMF 2013) baru-baru ini. Tema bagi festival tahun ketiga majlis tersebut ialah 'Muzik dalam Satu Asia'.

MOJO yang terdiri daripada empat pemuzik berpengalaman dengan Aweera sebagai vokal utama, Edry sebagai pemain synthesizer, Deny sebagai pemain gitar dan Johar sebagai pemain dram telah memenangi anugerah Persembahan Vokal Terbaik HKAMF melalui persembahan lagu hit mereka, "Andai KuBercinta Lagi ".

Klik untuk imej besar...

Antara peserta tahun ini adalah MIC dari Tanah Besar China, Sita Chan dari Hong Kong, Henry Tseng dari Taiwan, BREATHE dari Jepun, Andamiro dari Korea, MICappella dari Singapura dan MOJO dari Malaysia.
Untuk info, MOJO yang bernaung di bawah KRU Muzik telah dicalonkan oleh Persatuan Industri Rakaman Malaysia (RIM) untuk bersaing di HKAMF 2913 berdasarkan kemenangan mereka dalam kategori Artis Baru Terbaik Anugerah Industri Muzik (AIM 19). Antara peserta dari Malaysia yang pernah dihantar ke Hong Kong sebelum ini ialah Bunkface (2011) dan Projek Pistol (2012).

"Kami ingin mengucapkan tahniah kepada MOJO di atas kemenangan terbaru mereka dan pencapaian antarabangsa yang sangat penting di Hong Kong ini. RIM telah mencalonkan artis-artis tempatan untuk mengambil bahagian dalam acara-acara antarabangsa di luar negara sebagai sebahagian daripada inisiatif pembangunan industri muzik secara keseluruhannya.

"Kami amat gembira apabila bakat Malaysia berjaya di luar negara dan mampu untuk mempamerkan jenama muzik mereka di arena antarabangsa. RIM, sebagai salah satu organisasi utama industri muzik di Malaysia akan terus menyokong artis tempatan dengan menghantar lebih banyak artis dan bakat-bakat tempatan ke festival muzik luar negara," kata Ramani Ramalingam, Timbalan Ketua Pegawai Eksekutif RIM.

"Mojo ingin mengucapkan terima kasih kepada RIM di atas peluang yang diberikan kepada kami untuk menyerlahkan muzik dan bakat kami di luar negara. Terima kasih juga kepada pihak dari seluruh Asia seperti Hong Kong, China, Jepun, Korea, Taiwan dan Singapura kerana dapat menerima muzik kami. Kami amat gembira meskipun menyanyikan Melayu, namun ia dapat diterima dengan baik dan dihargai oleh hakim dan penonton antarabangsa," ujar salah seorang anggota kumpulan itu.


IMPIAN MUSNAH AKIBAT KEMALANGAN - RINA LEE BANGKIT TERUSKAN PERJUANGAN

Rina Lee, 36, yang diperkenalkan menerusi program realiti, Akademi Fantasia musim ketiga dan berjaya hingga ke peringkat Prelude pada 2005 itu pernah berdepan dengan musibah buruk apabila mengalami kemalangan jalan raya pada 2008 dan belum pun sempat dikenali sebagai penyanyi.

Setahun kemudian, Rina atau nama sebenarnya, Hazrina Ilias melancarkan album penuh termasuk merakamkan semula lagu 'Mama Aku Ingin Pulang' yang pernah dipopularkan Allahyarham Nike Ardilla. Namun, malang tidak berbau, belum sempat mempromosikan album berkenaan, Rina mengalami kemalangan jalan raya.

Akibat kecelakaan itu, wajah Rina hancur sebelah kiri, patah tulang tangan kanan dan bahu. Mengimbas detik yang mengerikan, Rina berkata, tulang muka kirinya hancur dan diganti dengan plat besi.

"Dari Hospital Seri Manjung, saya dipindahkan ke Hospital Fatimah, Ipoh bagi menjalani rawatan surgeri pada muka dan tulang. Kulit muka daripada bahagian ubun-ubun terpaksa dibuka, manakala tulang muka kiri hancur disebabkan kemalangan ngeri ini.

"Saya mengambil masa lebih tiga tahun untuk pulih dari segi fizikal dan mental berikutan trauma dengan kemalangan. Walaupun kini pulih, parut masih kekal akibat kejadian yang berlaku kira-kira 12 tahun lalu," katanya.

Biarpun impiannya musnah berbelas-belas tahun lalu, Rina kembali memeriahkan industri muzik dengan mempertaruhkan single terbaharu berjudul Begini Aku ciptaan Farouk Roman dan lirik oleh Amylea Azizan.

"Sudah lama saya mengimpikan dapat bekerjasama dengan Farouk dan Amylea. Saya yakin mereka selalu memberikan karya yang terbaik. Walaupun terpaksa menunggu lebih setahun mendapatkan lagu disebabkan mereka terlalu sibuk, saya tetap menanti. Akhirnya, single Begini Aku berjaya dirakamkan. Saya berpuas hati dengan hasil kerja mereka," ujarnya.

Enggan menoleh ke belakang, Rina berkata, dia ingin memberi inspirasi kepada pendengar agar tabah ketika diuji seperti yang pernah dilaluinya. Dalam pada itu, Rina turut aktif berkempen tentang isu penderaan yang berlaku pada wanita, apatah lagi banyak kes dilaporkan ketika Perintah Kawalan Pergerakan (PKP).

Diakui, single 'Begini Aku' mengaitkan isu keganasan rumah tangga di kalangan wanita: "Kaum wanita perlukan kasih sayang, perhatian dan perlindungan. Penderaan terhadap wanita bukan sahaja berbentuk fizikal, malah memberi kesan buruk kepada mental.

"Saya terkilan cara golongan muda melakukan 'provokasi' terhadap wanita dengan melakukan ujian sosial untuk meraih perhatian di platform media sosial. Wanita seharusnya disayangi, bukan disakiti," tuturnya.

www.myartis.com / Sumber & foto: Berita Harian & Instagram Zulin Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MIMPI ULAR TEDUNG HITAM & MERAH - ISTERI ZUL 2 BY 2 ALAMI KEGUGURAN DUA KALI

"Beberapa bulan lalu saya tak datang bulan, 'sangkut' (hamil) ke. Namun saya ada beritahu suami, kenapa rasa tak sedap badan. Masa hamil yang pertama, saya mimpi ular tedung warna hitam dan merah.

"Suasana ketika itu seolah-olah di sebuah perkampungan dan saya tiba-tiba jatuh tergolek dari lereng bukit yang ada air terjun. Jadi bila nak bangun tu, macam terpegang ular tersebut. Cuma dia tak patuk.

"Ketika itu saya lafaz 'Ya Allah' dan tak lama kemudian, ular itu berlalu pergi. Bila bangun rasa bahagian perut sakit. Dapat tahu gugur," itulah kata isteri kepada penyanyi dan komposer Zul (2 by 2), Intan Maya yang mendedahkan dia dua kali mengalami keguguran selepas mendirikan rumah tangga sejak 22 Februari lalu.

Intan Maya yang juga penyanyi selain pernah menganggotai kumpulan The Girls itu reda dan berdoa semoga dikurniakan rezeki zuriat bersama Zul selepas ini.

Klik untuk gambar besar

Terdahulu, dia mendedahkan pernah diuji dengan kesakitan dipercayai akibat perbuatan khurafat atau ilmu hitam. Maya menambah, sebelum keguguran kali kedua pula, dia turut berdepan situasi aneh.

"Ia berlaku ketika kami berada di kedai makan. Malam sebelumnya, saya berada di bilik jahitan. Tiba-tiba dengar bunyi menyeramkan. Saya cari suami dan bertanya mengenai bunyi terbabit. Suami tak tahu menahu.

"Bila dia ke bilik air dan saya pula baru nak lelap, tiba-tiba saya tergerak hati nak buka mata. Saya terkejut seolah-olah ternampak satu lembaga dari arah tingkap. Ya Allah buruknya muka dia dengan serabainya.

"Terkejut dengan apa berlaku, saya kembali lelap dan bila bangun pagi kami keluar untuk sarapan. Tengah duduk, muncul seekor lipan berjalan arah ke saya. Bila tegur, ia pusing balik. Selepas matikan ia, badan rasa 'bisa' sangat. Lalu saya alami keguguran lagi baru-baru ini. Saya anggap kami belum ada rezeki," ujarnya.

Zul bagaimanapun berdoa dan tetap cari usaha untuk mengekang masalah dari terus dihadapi isteri: "Siapa yang tak rasa kecewa. Cuma kami suami isteri tetap ikhtiar apa yang boleh dibuat (berubat). Pada masa sama kita buat solat minta dipermudahkan, selain amal baca Yasin.

"Perkara tersebut terjadi pada isteri. Ia pengalaman juga buat saya. Saya cuba fahami dan yang penting ambil tahu apa gangguan yang dialaminya. Saya di sisi untuk mengawal keadaan," katanya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::